তথ্যবিবরণী নম্বর : ৩৭৯৬

**বঙ্গবন্ধু পরিবার একটি ক্রীড়াপ্রেমী পরিবার**

**---নৌপরিবহন প্রতিমন্ত্রী**

ঢাকা, ৪ আশ্বিন (১৯ সেপ্টেম্বর) :

নৌপরিবহন প্রতিমন্ত্রী খালিদ মাহমুদ চৌধুরী বলেছেন, শিক্ষা প্রতিষ্ঠান থেকে এক্সট্রা কারিকুলাম হারিয়ে গেছে। বঙ্গবন্ধুকে হত‍্যার পর সমাজকে কলুষিত ও বিকৃত করা হয়েছে। মেধাবী ছাত্রদের কলুষিত করা হয়েছে। সুস্থ ধারায় ফিরিয়ে আনতে কষ্ট হচ্ছে। শিক্ষা প্রতিষ্ঠানে এখন অস্ত্রের ঝনঝনানি নাই। গুলির শব্দে কারো ঘুম ভাঙে না। আগের চেয়ে সরকারি-বেসরকারি পর্যায়ে অনেক বিশ্ববিদ‍্যালয় হয়েছে। শিক্ষা ব‍্যবস্থা দোড়গোড়ায় চলে গেছে।

প্রতিমন্ত্রী আজ ঢাকা বিশ্ববিদ‍্যালয়ের কবি জসীম উদ্‌দীন হল মাঠে হল শাখা ছাত্রলীগ আয়োজিত 'জয় বাংলা' ফুটবল টুর্নামেন্ট-২০২২-এর গ্র্যান্ড ফাইনাল ও পুরস্কার বিতরণী অনুষ্ঠানে প্রধান অতিথির বক্তৃতায় এসব কথা বলেন।

ঢাকা বিশ্ববিদ‍্যালয়ের উপাচার্য অধ‍্যাপক ড. মোঃ আখতারুজ্জামান ফাইনাল খেলা উপভোগ করেন।

প্রতিমন্ত্রী বলেন, বঙ্গবন্ধু শুধু একজন রাজনীতিবিদ নন; তিনি একজন ক্রীড়াবিদও ছিলেন। তাঁর পরিবারের সদস‍্যরাও ক্রীড়া, সংস্কৃতি ও সাহিত‍্য চর্চার সাথে জড়িত। বঙ্গবন্ধু পরিবার একটি ক্রীড়াপ্রেমী পরিবার। পৃথিবীতে এমন কোন রাজনৈতিক পরিবার নেই; যারা বঙ্গবন্ধু পরিবারের মতো ক্রীড়াঙ্গণের সাথে জড়িত! বঙ্গবন্ধুর পরিবার ক্রীড়াঙ্গনে ভূমিকা রাখছে। বিশ্ব ক্রিকেটে বাংলাদেশ খেলছে। বঙ্গবন্ধুর সুযোগ‍্য কন‍্যা প্রধানমন্ত্রী শেখ হাসিনার নেতৃত্বে বাংলাদেশ ক্রিকেটে ‘ওয়ান ডে স্ট‍্যাটাস’ পায়। ধীরে ধীরে 'টেস্ট স্ট‍্যাটাস' পায়। প্রধানমন্ত্রী শারীরিক প্রতিবন্ধীদেরও খেলাধুলার ক্ষেত্রে দৃষ্টি দেন। ‘জয় বাংলা’ টুর্নামেন্ট সারাদেশে ছড়িয়ে দিতে প্রতিমন্ত্রী ছাত্রলীগের কেন্দ্রীয় নেতাদের প্রতি আহ্বান জানান।

কবি জসীম উদদীন হল শাখা ছাত্রলীগের সভাপতি মোঃ সুমন খলিফা (ওয়ালিউল সুমন) এর সভাপতিত্বে এবং সাধারণ সম্পাদক লুৎফর রহমানের সঞ্চালনায় অনুষ্ঠানে অন‍্যান্যের মধ‍্যে বক্তব‍্য রাখেন নোয়াখালী বিজ্ঞান ও প্রযুক্তি বিশ্ববিদ‍্যালয়ের সাবেক উপাচার্য অধ‍্যাপক ড. মোঃ অহিদুজ্জামান, কবি জসীম   
উদ্‌দীন হলের প্রাধ‍্যক্ষ‍ অধ‍্যাপক ড. মুহাম্মদ আব্দুর রশীদ এবং স্বেচ্ছাসেবক লীগের যুগ্ম সাধারণ সম্পাদক এ কে এম আজিম।

প্রতিমন্ত্রী পরে বিজয়ীদের মাঝে পুরস্কার বিতরণ করেন।

#

জাহাঙ্গীর/রফিক/সঞ্জীব/আরাফাত/আব্বাস/২০২২/২২৪২ ঘণ্টা

তথ্যবিবরণী নম্বর : ৩৭৯৩

**ট্রান্সপারেন্সি ইন্টারন্যাশনাল বাংলাদেশ (টিআইবি) এর প্রেস বিজ্ঞপ্তির প্রতিবাদ**

ঢাকা, ৪ আশ্বিন (১৯ সেপ্টেম্বর) :

সম্প্রতি টিআইবি’র ‘বেশি দামে গম আমদানি’ শিরোনামে একটি প্রেস বিজ্ঞপ্তি খাদ্য মন্ত্রণালয়ের নজরে এসেছে। এখানে ভুল ও অসঙ্গতিপূর্ণ তথ্য সন্নিবেশিত হয়েছে। জনমনে এধরনের প্রেস বিজ্ঞপ্তি বিভ্রান্তি সৃষ্টি করে। বিভ্রান্তি নিরসনে সঠিক তথ্য তুলে ধরা হলো।

**টিআইবি’র বিবৃতি:**  গণখাতের ক্রয় আইন লঙ্ঘন করে রাশিয়া থেকে সরকারি পর্যায়ে (জিটুজি) পাঁচ লাখ টন গম কেনায় তৃতীয় একটি পক্ষকে যুক্ত করা হয়েছে।

**খাদ্য মন্ত্রণালয়ের ব্যাখ্যা:**  গম ও চাল ক্রয়ের খাদ্য মন্ত্রণালয় গণখাতে ক্রয় আইনের কোন লঙ্ঘন করেনি এবং কোন তৃতীয় পক্ষকে ক্রয় প্রক্রিয়ায় যুক্ত করেনি। কয়েকটি গণমাধ্যমের সংবাদে যে তৃতীয় পক্ষের নাম বলা হচ্ছে, তাদেরকে রাশিয়া সরকারের পক্ষ থেকে লোকাল এজেন্ট হিসেবে নিয়োগ দেয়া হয়েছে। কোন তৃতীয় পক্ষ বাংলাদেশের গম ক্রয়ের নেগোসিয়েশন, মূল্যনির্ধারণ ও নীতিনির্ধারণ প্রক্রিয়ায় সম্পৃক্ত ছিল না। জিটুজি কার্যক্রমে সরকার নির্ধারিত কমিটির সদস্যগণ (বিভিন্ন মন্ত্রণালয় ও বিভাগের) বাংলাদেশ সরকারের পক্ষে নেগোসিয়েশন প্রক্রিয়ায় অংশ নেন এবং ৪ ঘণ্টাব্যাপী সভায় সর্বসম্মতভাবে ক্রয়ের সিদ্ধান্ত নেন। নেগোসিয়েশনরে পর খাদ্য মন্ত্রণালয় থেকে প্রস্তাবটি ক্রয় কমিটিতে যায়। ক্রয় কমিটি বিস্তারিত আলোচনার পর অনুমোদন দান করে। তারপর খাদ্য মন্ত্রণালয় কার্যাদেশ দেয়। এখানে তৃতীয় কোন পক্ষের অংশগ্রহণের সুযোগ নেই।

**টিআইবি’র বিবৃতি:** বিশ্ব বাজারে পড়তির দিকে থাকলেও ওই পক্ষের মাধ্যমে এই গম কেনা হচ্ছে বেশি দামে।

**খাদ্য মন্ত্রণালয়ের ব্যাখ্যা:** বেশি দামে গম কেনা হচ্ছে তথ্যটি সঠিক নয়। আন্তর্জাতিক বাজারে প্রতিনিয়ত গমের মূল্য উঠা-নামা করে। ইউক্রেন-রাশিয়ার  যুদ্ধ শুরু হওয়ার পর আন্তর্জাতিক বাজার গম সংগ্রহ অনিশ্চয়তার মধ্যে পড়ে বাংলাদেশের গম আমদানির অন্যতম উৎস ভারত সরকারি ও বেসরকারি গম রপ্তানিতে নিষেধাজ্ঞা আরোপ করায় গম আমদানি আরো অনিশ্চিত হয়ে পড়ে। অথচ সরকারের সামাজিক নিরাপত্তা কার্যক্রম চালানো,  নিয়মিত অন্যান্য কার্যক্রম পরিচালনা ও খাদ্য নিরাপত্তার  জন্য গম সংগ্রহ অতীব জরুরি হয়ে পড়ে। গমের নিরাপত্তা মজুত যেখানে কমপক্ষে দুই লাখ মেট্রিকটন থাকার কথা তখন সেটা  একপর্যায়ে ১ দশমিক ২৫ লাখ মেট্রিকটনে নেমে আসে। বর্তমান মজুত ১ দশমিক ২২ লাখ মেট্রিকটন। পার্শ্ববর্তী  কোন দেশ গম রপ্তানি করে না। অস্ট্রেলিয়া, কানাডা, ব্রাজিল ও আর্জেন্টিনা হতে জিটুজি প্রক্রিয়ায় গম সংগ্রহের চেষ্টা করা হয়েছে। প্রতি ক্ষেত্রে গমের দাম ৫শত ডলারের উপরে হওয়ায় সরকার সেখান থেকে গম ক্রয়ে আগ্রহী হয়নি।

এছাড়া অতিদ্রুত গম ক্রয়ের কোন সিদ্ধান্তও নেওয়া হয়নি। রাশিয়ার সাথে গম আমদানির প্রথম নেগোসিয়েশন শুরু হয় ২৩ জুন, ২০২২খ্রি.। সে সময়ে রাশিয়া গম সরবরাহে সম্মত হয়নি তারপর সরকারি পর্যায়ে কূটনৈতিক যোগাযোগ শুরু হয়। তিন মাসের সফল কূটনৈতিক যোগাযোগের পর রাশিয়ার বাংলাদেশে নিযুক্ত রাষ্ট্রদূত খাদ্য মন্ত্রণালয়ের মন্ত্রীর সাথে সাক্ষাৎ করেন। সাক্ষাৎকালে খাদ্য মন্ত্রণালয়ের সচিব, অতিরিক্ত সচিব. খাদ্য অধিদপ্তরের মহাপরিচালক ও অতিরিক্ত মহাপরিচালকসহ ঊর্ধ্বতন কর্মকর্তাগণ উপস্থিত ছিলেন। ২৪ আগস্ট ২০২২খি. রাশিয়ার সাথে গম আমদানির দ্বিতীয় নেগোসিয়েশন হয়। তখন রাশিয়ার গমের এফওবি মূল্য ছিল ৩৩০ মার্কিন ডলার। জাহাজ ভাড়া, লোডিং আনলোডিং, বার্থঅপারেটর হ্যান্ডলিং, ইনস্যুরেন্স ও লাইটেনিংসহ সর্বমোট মূল্য নির্ধারণ হয় ৪৩০ মার্কিন ডলার, যা যুক্তিসঙ্গত ও সঠিক। সরকারি ক্রয় কার্যক্রমের সকল প্রক্রিয়া অনুসরণ করে ক্রয় কার্যক্রম অনুমোদন দেওয়া হয়। উল্লেখ্য একসাথে ৫ লাখ মেট্রিকটন গম দেশে এনে সংরক্ষণ  করার সক্ষমতা খাদ্য মন্ত্রণালয়ের নেই। অপরদিকে ইউক্রেন রাশিয়ার যুদ্ধের কারণে রাশিয়া থেকে গম আনার জাহাজও এমুহুর্তে পর্যাপ্ত নয়। জাহাজ মালিকেরা এ অঞ্চলে জাহাজ দিতে চায় না। রাশিয়া হতে গম সরবরাহ কার্যক্রম ৪ মাস ধরে চলবে। তৃতীয় ও চতুর্থ মাসে গমের এফওবি মূল্য বৃদ্ধি পেলেও রাশিয়া চুক্তি মূল্যে গম সরবরাহ করবে। জাতিসংঘের খাদ্য ও কৃষি সংস্থা এক পূর্বাভাসে বলেছে আগামী বছর বিশ্বে খাদ্যঘাটতি হতে পারে। সেকারণে জনগণের খাদ্য নিরাপত্তা নিশ্চিতকল্পে অগ্রিম সতর্কতা হিসাবে এক সাথে ৫ লাখ মেট্রিকটন গম ক্রয়ের সিদ্ধান্ত নেওয়া হয়েছে।

গত ১৭.০৯.২০২২খ্রি. রাশিয়ার গমের এফওবি মূল্য ছিল ৩৩৪.২৫ মার্কিন ডলার। প্রতিনিয়ত গমের এফওবি মূল্য বেড়ে যাচ্ছে। আরো উল্লেখ করা যায় জিটুজি এর পূর্ববর্তী দুইটি আন্তর্জাতিক দরপত্রে গমের ক্রয়মূল্য ছিল যথাক্রমে ৪৭৬.৩৮ এবং ৪৪৮.৩৩ মার্কিন ডলার।

**টিআইবি’র বিবৃতি:** বিতর্কিত প্রডিনটর্গকে কার্যাদেশ দেওয়ার ঘটনায় আমরা হতবাক হয়েছি।

**খাদ্য মন্ত্রণালয়ের ব্যাখ্যা:** প্রডিনটর্গ রাশিয়ার গম রপ্তানির জন্য রাশিয়া সরকার কর্তৃক মনোনীত প্রতিষ্ঠান। বাংলাদেশ সরকার প্রডিনটর্গকে মনোনীত করে নাই। ২০১৬-২০১৭ অর্থবছর থেকে প্রতিষ্ঠানটি জিটুজি ভিত্তিতে বাংলাদেশে গম সরবরাহ করে আসছে।

**টিআইবি’র বিবৃতি:** মাত্র এক লাখ টন গম চুক্তি অনুয়ায়ী সরবরাহ করতে ব্যর্থ হওয়া প্রতিষ্ঠান, কোন জাদুবলে পাঁচ লাখ টন গম সরবরাহের কাজ পেল।

**খাদ্য মন্ত্রণালয়ের ব্যাখ্যা:** রাশিয়া বাংলাদেশকে দীর্ঘদিন ধরে জিটুজি  কার্যক্রমে অন্যান্য দেশের ন্যায় গম সরবরাহ করে আসছে। বিগত ২০২১-২০২২ অর্থবছরে প্রডিনটর্গ ৩ লাখ টন গম যথাসময়ে নিয়মমাফিক বাংলাদেশকে সরবরাহ করেছে। ২০২০-২০২১ সালে করোনাকালে ২ লাখ মেট্রিকটন চুক্তিবদ্ধ ছিল। প্রতিকূলতার মধ্যেও তারা  ১ লাখ মেট্রিকটন গম সরবরাহ করে। পূর্ববর্তী ২০১৯-২০২০ অর্থবছরে প্রডিনটর্গ ২ লাখ মেট্রিকটন গম বাংলাদেশকে সঠিককভাবে সরবরাহ করেছিল। ২০১৭-২০১৮ অর্থবছরে এবং ২০১৬-২০১৭ অর্থবছরে প্রডিনটর্গ মোট ৪  লাখ মেট্রিকটন গম সঠিকভাবে সরবরাহ করেছে।

**টিআইবি’র বিবৃতি:**  গমের বাড়তি দামের কারণেই সম্প্রতি দক্ষিণ এশিয়ার অন্য একটি দেশ রাশিয়ার খাদ্য রপ্তানিকারক প্রতিষ্ঠান প্রডিনটর্গের সঙ্গে চুক্তি বাতিল করেছে।

**খাদ্য মন্ত্রণালয়ের ব্যাখ্যা:** বিশ্বের কোন দেশ প্রডিনটর্গ এর সাথে চুক্তি করে তা বাতিল করেছে কি না কিংবা কেন করেছে এর বিস্তারিত তথ্য খাদ্য মন্ত্রণালয়ের কাছে নেই।

খাদ্য মন্ত্রণালয় মনে করে সঠিক তথ্য গোপন করে উদ্দেশ্যপ্রণোদিতভাবে জনগণকে বিভ্রান্ত করতে গণমাধ্যমে বিবৃতি পাঠিয়েছে টিআইবি। সরকারকে বেকায়দায় ফেলতে এ ষড়যন্ত্র করছে তারা।

#

কামাল/রফিক/সঞ্জীব/আরাফাত/আব্বাস/২০২২/২১৫৩ ঘণ্টা

তথ্যবিবরণী নম্বর : ৩৭৯৫

**সাফ নারী ফুটবলে চ্যাম্পিয়ন হওয়ায় বাংলাদেশ**

**দলকে টেলিযোগাযোগ মন্ত্রীর অভিনন্দন**

ঢাকা, ৪ আশ্বিন (১৯ সেপ্টেম্বর) :

নেপালকে হারিয়ে সাফ নারী ফুটবল চ্যাম্পিয়নশিপে বিজয়ী হওয়ায় বাংলাদেশ দলকে অভিনন্দন জানিয়েছেন ডাক ও টেলিযোগাযোগ মন্ত্রী মোস্তাফা জব্বার।

মন্ত্রী আজ রাতে এক অভিনন্দন বার্তায় বলেন, সাফ চ্যাম্পিয়ন হওয়ার গৌরব অর্জন বাংলাদেশের নারী ফুটবল দলের বিস্ময়কর সাফল্য। দক্ষিণ এশিয়ার শ্রেষ্ঠত্ব অর্জনের মধ্য দিয়ে আমাদের সোনার মেয়েরা তাদের সক্ষমতা আবারো প্রমাণ করেছে। মেয়েদের এ সাফল্যে আমরা গর্বিত। নিঃসন্দেহে এটি দেশের নারী ফুটবলের ইতিহাসে এক অনন্য মাইলফলক। তিনি বাংলাদেশ নারী ফুটবল দলের সকল খেলোয়াড়, কোচ কর্মকর্তাসহ সংশ্লিষ্ট সকলকে আন্তরিক অভিনন্দন জানান।

মন্ত্রী বলেন, নেপালের মাটিতে নেপালকে তিন- এক গোলে উড়িয়ে দিয়ে বাংলাদেশ দক্ষিণ এশিয়ার নারী ফুটবলে নতুন ইতিহাস রচনা করেছে। মেয়েদের এ সাফল্যের ধারা আগামীতেও অব্যাহত থাকবে বলে তিনি আশাবাদ ব্যক্ত করেন।

#

শেফায়েত/রফিক/সঞ্জীব/আরাফাত/আব্বাস/২০২২/২১৫৫ ঘণ্টা

তথ্যবিবরণী নম্বর : ৩৭৯৪

**খেলাধুলা মেধা ও মননশীলতা বিকাশে সহায়তা করে**

**---জনপ্রশাসন প্রতিমন্ত্রী**

মেহেরপুর, ৪ আশ্বিন (১৯ সেপ্টেম্বর) :

জনপ্রশাসন প্রতিমন্ত্রী ফরহাদ হোসেন বলেছেন, খেলাধুলা মেধা ও মননশীলতা বিকাশে সহায়তা করে। তাই শিক্ষার্থীদের খেলাধুলার প্রতি আগ্রহী করে গড়ে তুলতে হবে।

আজমেহেরপুর জেলা ক্রীড়া সংস্থা আয়োজিতস্কুল দাবা প্রতিযোগিতার পুরস্কার বিতরণী অনুষ্ঠানে প্রধান অতিথি হিসাবে বক্তব্য প্রদান কালে প্রতিমন্ত্রী এ কথা বলেন।

প্রতিমন্ত্রী বলেন**,** খেলাধুলা চর্চার মাধ্যমে শিক্ষার্থীদের মেধা ও মননশীলতার বিকাশ ঘটে । তাই শিক্ষার্থীরা যেন ছেলেবেলা থেকেই খেলাধুলার প্রতি আগ্রহী হয় সেদিকে লক্ষ্য রাখতে হবে। এজন্য শিক্ষক ও অভিভাবকদের সচেতন হতে হবে।

পরে প্রতিমন্ত্রী বিজয়ীদের মাঝে পুরস্কার বিতরণ করেন।

মেহেরপুরের জেলা প্রশাসক ড. মনসুর আলম খানের সভাপতিত্বে অনুষ্ঠানে পুলিশ সুপার মোঃ রাফিউল আলম বিশেষ অতিথি হিসাবে উপস্থিত ছিলেন।

#

শিবলী/রফিক/সঞ্জীব/আরাফাত/আব্বাস/২০২২/২১১৫ ঘণ্টা

তথ্যবিবরণী নম্বর : ৩৭৯২

**বাংলাদেশ নারী ফুটবল দলকে বিজ্ঞান ও প্রযুক্তি মন্ত্রীর প্রাণঢালা অভিনন্দন**

ঢাকা, ৪ আশ্বিন (১৯ সেপ্টেম্বর) :

নেপালকে হারিয়ে সাফ মহিলা ফুটবল চ্যাম্পিয়নশিপ ২০২২ এ চ্যাম্পিয়ন হওয়ার গৌরব অর্জন করেছে বাংলাদেশ নারী ফুটবল দল। বাংলাদেশ নারী ফুটবল দলের এ সাফল্যে বাংলাদেশ দলের সকল খেলোয়াড়, কোচ ও কর্মকর্তাকে আন্তরিক শুভেচ্ছা ও অভিনন্দন জানিয়েছেন  বিজ্ঞান ও প্রযুক্তি মন্ত্রী স্থপতি ইয়াফেস ওসমান ।

এক অভিনন্দন বার্তায় মন্ত্রী বলেন, সাফ চ্যাম্পিয়ন হওয়ার মধ্য দিয়ে বিশ্ব নারী ফুটবলে বাংলাদেশের বিস্ময়কর  অগ্রযাত্রা সূচিত হলো। দক্ষিণ এশিয়ার শ্রেষ্ঠত্ব অর্জনের মধ্য দিয়ে আমাদের দল তাদের সক্ষমতা প্রমাণ করেছে। নিঃসন্দেহে এটি দেশের নারী ফুটবলের ইতিহাসে এক মাইলফলক। আমি বাংলাদেশ নারী ফুটবল দলের সকল খেলোয়াড়, কোচ-কর্মকর্তাসহ সংশ্লিষ্ট সকলকে আন্তরিক অভিনন্দন জানাচ্ছি।

প্রধানমন্ত্রীর প্রতি আন্তরিক কৃতজ্ঞতা জ্ঞাপন করে মন্ত্রী বলেন,  প্রধানমন্ত্রীর প্রত্যক্ষ দিকনির্দেশনা ও  পৃষ্ঠপোষকতায় বাংলাদেশের নারী ফুটবলাররা আজ কোটি বাঙালির স্বপ্ন ছুঁয়েছে। সকল বাধা-বিপত্তি অতিক্রম করে দক্ষিণ এশিয়ার নারী ফুটবলে নতুন ইতিহাস রচনা করেছে।

#

বিবেকানন্দ/পাশা/মোশারফ/মাহমুদ/আরাফাত/আব্বাস/২০২২/১৮১৮ ঘণ্টা

তথ্যবিবরণী নম্বর : ৩৭৯১

**রাষ্ট্রপতির নিকট ২০১৯-২০ ও পূর্ববর্তী অর্থবছরের বার্ষিক অডিট ও হিসাব রিপোর্ট পেশ**

ঢাকা, ৪ আশ্বিন (১৯ সেপ্টেম্বর) :

সরকারি অর্থ ব্যয়ে স্বচ্ছতা ও জবাবদিহি নিশ্চিত করতে সংশ্লিষ্ট সকলের প্রতি আহ্বান জানিয়েছেন রাষ্ট্রপতি মোঃ আবদুল হামিদ।

আজ কম্পট্রোলার এন্ড অডিটর জেনারেল (সিএজি) মোহাম্মদ মুসলিম চৌধুরী বঙ্গভবনে রাষ্ট্রপতির নিকট ২০১৯-২০ ও পূর্ববর্তী অর্থবছরের বার্ষিক অডিট ও হিসাব রিপোর্ট পেশ করলে রাষ্ট্রপতি এ আহ্বান জানান।

সাক্ষাৎকালে কম্পট্রোলার এন্ড অডিটর জেনারেল প্রতিবেদনের বিভিন্ন দিক সম্পর্কে রাষ্ট্রপতিকে অবহিত করেন। প্রতিবেদনে ১৮টি মন্ত্রণালয়/ বিভাগ সংশ্লিষ্ট ৫১টি কমপ্লায়েন্স অডিট রিপোর্ট পেশ করা হয়।

রাষ্ট্রপতি মোঃ আবদুল হামিদ বলেন, প্রতিটি অফিসে সরকারি অর্থ যাতে আইন ও নিয়ম মেনে সঠিকভাবে ব্যয় হয় তা নিশ্চিত করতে প্রয়োজনীয় পদক্ষেপ নিতে হবে। আপত্তি সংশ্লিষ্ট ব্যক্তি বা প্রতিষ্ঠানের বিরুদ্ধে কঠোর ব্যবস্থা নেওয়ারও তাগিদ দেন রাষ্ট্রপতি।

সাক্ষাৎকালে রাষ্ট্রপতির কার্যালয়ের সচিব সম্পদ বড়ুয়া, সামরিক সচিব মেজর জেনারেল এস এম সালাহ উদ্দিন ইসলাম, প্রেস সচিব মোঃ জয়নাল আবেদীন এবং সচিব সংযুক্ত মোঃ ওয়াহিদুল ইসলাম খান উপস্থিত ছিলেন।

#

ইমরানুল/পাশা/রাহাত/মোশারফ/রফিকুল/আরাফাত/রেজাউল/২০২২/২০২৫ ঘণ্টা

তথ্যবিবরণী নম্বর : ৩৭৮৯

**বাংলাদেশে কেউ সাম্প্রদায়িক সম্প্রীতি বিনষ্ট করতে পারবে না**

**-- পরিবেশমন্ত্রী**

ঢাকা, ৪ আশ্বিন (১৯ সেপ্টেম্বর) :

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, বাংলাদেশ একটি অসাম্প্রদায়িক সম্প্রীতির দেশ। গণতান্ত্রিক রাষ্ট্র যেখানে যুগ যুগ ধরে বিভিন্ন ধর্ম বর্ণের মানুষ একত্রে মিলে মিশে বাস করছে। কোনো কোনো সময় সাম্প্রদায়িক শক্তি এই সম্প্রীতি বিনষ্টের অপচেষ্টা করে। এ অসাম্প্রদায়িক দেশে কেউ সাম্প্রদায়িক সম্প্রীতি বিনষ্ট করতে পারবে না। মন্ত্রী বলেন, সাম্প্রদায়িক সম্প্রীতি বিনষ্টের চেষ্টা করলে তাদের বিরুদ্ধে কঠোর ব্যবস্থা গ্রহণ করা হবে। এক্ষেত্রে প্রশাসন এবং বাংলাদেশ আওয়ামী লীগ উভয়েই নিজ নিজ ব্যবস্থা গ্রহণ করবে।

আজ মৌলভীবাজারের বড়লেখা ও জুড়ী উপজেলা প্রশাসনের উদ্যোগে আয়োজিত সম্প্রীতি সমাবেশে ঢাকাস্থ সরকারি বাসভবন হতে প্রধান অতিথি হিসেবে ভার্চুয়ালি যুক্ত হয়ে পরিবেশমন্ত্রী তাঁর বক্তব্যে এসব কথা বলেন।

মন্ত্রী বলেন, সকল ধর্মই মানুষের কল্যাণের কথা বলে। তাই ধর্মের নামে মানুষের মধ্যে বিভেদ, হিংসা সৃষ্টি করা যাবে না। তিনি নিজ নির্বাচনি এলাকা মৌলভীবাজারের বড়লেখা ও জুড়ী উপজেলার জনগোষ্ঠীর কথা উল্লেখ করে বলেন, এ এলাকায় কখনোই সাম্প্রদায়িক সম্প্রীতি বিনষ্ট হয়নি। ভবিষ্যতেও যাতে সকলে নিজ নিজ ধর্ম শান্তিপূর্ণভাবে পালন করতে পারে তার ব্যবস্থা গ্রহণ করা হবে।

অনুষ্ঠানে বড়লেখা উপজেলা পরিষদের চেয়ারম্যান সোয়েব আহমদ, উপজেলা নির্বাহী অফিসার খন্দকার মুদাচ্ছির বিন আলী এবং জুড়ী উপজেলা পরিষদের ভারপ্রাপ্ত চেয়ারম্যান রঞ্জিতা শর্মা, জুড়ী উপজেলা নির্বাহী অফিসার সোনিয়া সুলতানাসহ স্থানীয় দলীয় ও ধর্মীয় নেতৃবৃন্দ উপস্থিত ছিলেন।

মন্ত্রী অপর এক অনুষ্ঠানে রাজস্ব বাজেটের আওতায় প্রাতিষ্ঠানিক পুকুর ও উন্মুক্ত জলাশয়ে পোনামাছ অবমুক্তকরণ কর্মসূচির আওতায় বড়লেখা উপজেলায় ৫৭০ কেজি এবং জুড়ী উপজেলায় ৫০০ কেজি রুই ও কার্প জাতীয় পোনামাছ বিতরণ করেন।

#

দীপংকর/পাশা/রফিক/মোশারফ/রফিকুল/আরাফাত/রেজাউল/২০২২/২০০৫ ঘণ্টা

তথ্যবিবরণী নম্বর:৩৭৮৬

**লোক দেখানো আন্দোলনের প্রতিযোগিতা করছে বিএনপি**

**--কৃষিমন্ত্রী**

ময়মনসিংহ, ৪ আশ্বিন (১৯ সেপ্টেম্বর) :

কৃষিমন্ত্রী ও আওয়ামী লীগের প্রেসিডিয়াম সদস্য ড. মোঃ আব্দুর রাজ্জাক বলেছেন, লোকজনকে দেখানোর জন্য আন্দোলনের প্রতিযোগিতায় নেমেছে বিএনপি। তারা প্রতিদিন উস্কানিমূলক কথাবার্তা,  স্লোগান ও কর্মসূচি দিচ্ছে। রাস্তাঘাট অবরোধ-আটকে মানুষের চলাফেরায় ভোগান্তি সৃষ্টি করছে। তারা অহেতুক পুলিশের উপর আক্রমণ করছে। তিনি বলেন, সরকারের দায়িত্ব মানুষের জানমালের নিরাপত্তা দেয়া, শান্তিশৃঙ্খলা বজায় রাখা। সেটিই সরকার করছে।

আজ ময়মনসিংহে টাউন হলে এডভোকেট তারেক স্মৃতি অডিটোরিয়ামে ‘বিদ্যমান শস্যবিন্যাসে তেল ফসলের অন্তর্ভুক্তি এবং ধানের অধিক ফলনশীল জাতসমূহের উৎপাদন বৃদ্ধি’ শীর্ষক কর্মশালায় যোগদানের আগে সাংবাদিকদের সাথে মতবিনিময়কালে মন্ত্রী এসব কথা বলেন।

বিএনপি আন্দোলনে কোনো দিন সফল হয়নি উল্লেখ করে মন্ত্রী বলেন, ২০১৪ সালে বিএনপি একটানা তিন মাস আন্দোলনের নামে জ্বালাও-পোড়াও, গাড়ি ভাঙচুর, মানুষকে পুড়িয়ে মারাসহ তাণ্ডব চালিয়েছিল। তখনও তারা সফল হয়নি। খালেদা জিয়া লজ্জাবনত মাথায়, মুখে কালিমা মেখে ঘরে ফিরে গিয়েছিল। তিন মাসেও সফল হয়নি। আর এখনো উস্কানিমূলক ও উচ্ছৃঙ্খল কর্মকাণ্ডের মাধ্যমে তাণ্ডব সৃষ্টি করে সফল হতে পারবে না। তাদেরকে জনগণ প্রতিহত করবে।

পণ্যের দাম নির্ধারণ করে দেয়ার বিষয়ে সাংবাদিকদের প্রশ্নের জবাবে মন্ত্রী বলেন, আমি মনে করি পণ্যের দাম নির্ধারণ নয়, বরং কৃত্রিম সংকট সৃষ্টিকারীদেরকে চিহ্নিত করে আইনের আওতায় আনা উচিত। খোলাবাজার অর্থনীতিতে পণ্যের দাম একদম নির্ধারণ করে দিয়ে তা বাস্তবায়ন সম্ভব নয়। আমরা একটা ইন্ডিকেটর দিতে পারি যে, দাম এত টাকার বেশি হওয়া উচিত নয়। তবে কঠোরভাবে  বাজার মনিটর ও নিয়ন্ত্রণ করতে হবে। মিল মালিকেরা হঠাৎ করে দাম বাড়িয়ে বিরাট মুনাফা করার চেষ্টা করে। তাদেরকে আইনের আওতায় আনতে হবে, লাইসেন্স বাতিল করতে হবে। মন্ত্রী বলেন, এসব বিষয়ে বাণিজ্য মন্ত্রণালয়, খাদ্য মন্ত্রণালয়,  মৎস্য ও প্রাণিসম্পদ মন্ত্রণালয় এবং কৃষি মন্ত্রণালয় সম্মিলিতভাবে সবসময়  আলাপ আলোচনার মাধ্যমে সমন্বয় করে কাজ করে।

পরে মন্ত্রী বাংলাদেশ ধান গবেষণা ইনস্টিটিউট (ব্রি) এবং কৃষি সম্প্রসারণ অধিদপ্তর  আয়োজিত কর্মশালায় যোগ দেন। এ সময় তিনি বলেন, আমন উৎপাদনে অনিশ্চয়তা কেটে গেছে। আর কোনো প্রাকৃতিক দুর্যোগ না হলে আমনে উৎপাদন গতবছরের তুলনায় বেশিও হতে পারে।

কর্মশালায় সভাপতিত্ব করেন কৃষিসচিব মোঃ সায়েদুল ইসলাম। এতে ময়মনসিংহ সিটি কর্পোরেশনের মেয়র ইকরামুল হক টিটু, সংসদ সদস্য কাজিম উদ্দিন আহম্মেদ, সংসদ সদস্য আনোয়ারুল আবেদীন খান, জেলা আওয়ামী লীগের সাধারণ সম্পাদক মোয়াজ্জেম হোসেন, নগর আওয়ামী লীগের সভাপতি এহতেশামুল আলম, বিএডিসি’র চেয়ারম্যান এএফএম হায়াতুল্লাহ, ব্রি’র মহাপরিচালক শাহজাহান কবীর, বিনা’র মহাপরিচালক মির্জা মোফাজ্জল ইসলাম,বারি’র মহাপরিচালক দেবাশীষ সরকার প্রমুখ বক্তব্য রাখেন।

#

কামরুল/পাশা/রাহাত/মোশারফ/রফিকুল/মাহমুদ/আরাফত/লিখন/২০২২/ ১৯১৭ ঘন্টা

তথ্যবিবরণী নম্বর : ৩৭৮৪

**ময়মনসিংহের ৫ উপজেলায় মুক্তিযোদ্ধা কমপ্লেক্স উদ্বোধন**

ময়মনসিংহ, ৪ আশ্বিন (১৯ সেপ্টেম্বর) :

ময়মনসিংহের   সদর, হালুয়াঘাট, ধোবাউড়া,  ঈশ্বরগঞ্জ ও তারাকান্দা উপজেলা মুক্তিযোদ্ধা কমপ্লেক্স ভবন উদ্বোধন করেছেন মুক্তিযুদ্ধ বিষয়ক মন্ত্রী আ ক ম মোজাম্মেল হক ।

 আজ ময়মনসিংহের সদর উপজেলা হতে  এসব ভবন উদ্বোধন করেন মন্ত্রী।

এ উপলক্ষ্যে ময়মনসিংহের  সদর উপজেলায় আয়োজিত  মুক্তিযোদ্ধা সমাবেশে প্রধান অতিথির বক্তৃতায় মন্ত্রী  বর্তমান সরকারের বিভিন্ন উন্নয়ন কর্মকাণ্ড তুলে ধরেন এবং  নতুন প্রজন্মকে মুক্তিযুদ্ধের চেতনায় উদ্বুদ্ধ হয়ে বঙ্গবন্ধুর স্বপ্নের সোনার বাংলা গড়ায় আত্মনিয়োগ করতে আহ্বান জানান।

মন্ত্রী আরো বলেন, বীর মুক্তিযোদ্ধারা এখন ন্যূনতম ২০ হাজার টাকা করে ভাতা পাচ্ছেন। এছাড়া অসচ্ছল মুক্তিযোদ্ধাদের জন্য ৩০ হাজার বীর নিবাস নির্মাণ করে দেওয়া হচ্ছে। বীর মুক্তিযোদ্ধারা বিনামূল্যে হাসপাতালে চিকিৎসা সেবা পাচ্ছেন জানিয়ে মোজাম্মেল হক বলেন, জেলা, উপজেলাসহ দেশের বিশেষায়িত হাসপাতালে চিকিৎসা, ওষুধ, টেস্ট যা প্রয়োজন সবই বিনামূল্যে প্রদান করা হচ্ছে।

মন্ত্রী বলেন, স্বাধীনতাবিরোধী অপশক্তি এখনো দেশবিরোধী ষড়যন্ত্রে লিপ্ত। আমরা  শপথ নিচ্ছি- সব বীর মুক্তিযোদ্ধাকে ঐক্যবদ্ধ করে তাদের এই ষড়যন্ত্র রুখে দেবো। বীর মুক্তিযোদ্ধাদের কল্যাণে আওয়ামী লীগ সরকারই সবসময় কাজ করেছে এবং করছে জানিয়ে মন্ত্রী বলেন, অন্যরা যখন ক্ষমতায় ছিল শুধু লুটপাট করেছে। তিনি  বলেন, ‘বিএনপি সরকারের আমলে বিশ্ব দরবারে দেশ ৪ বার দুর্নীতিতে চ্যাম্পিয়ন হয়েছিল, এনেছিল চুরির স্বীকৃতি; আর বঙ্গবন্ধুকন্যা প্রধানমন্ত্রী শেখ হাসিনা আন্তর্জাতিক উন্নয়ন পদক লাভ করেছেন ২৬টি। ’ তিনি বলেন, ‘বিএনপি দেশকে একটি ব্যর্থ রাষ্ট্র হিসেবে পরিণত করেছিল, রেখে যেতে পারেনি কোনো উন্নয়নের স্বাক্ষর। তাদের দেশের প্রতি কোনো ভালোবাসা ও দায়বদ্ধতা ছিল না। তাই তারা এতিমের টাকাও লুটপাট করেছে।

ময়মনসিংহ জেলা প্রশাসক মোহাম্মদ  এনামুল হকের সভাপতিত্বে অনুষ্ঠানে সংসদ সদস্য ফকরুল ইমাম ও কাজিম উদ্দিন আহমেদ ধনু, ময়মনসিংহের পুলিশ সুপার মাছুম আহাম্মদ ভূঞা, জেলা আওয়ামী লীগের সভাপতি এডভোকেট জহিরুল হক খোকাসহ ময়মনসিংহ  সদর উপজেলার  বীর মুক্তিযোদ্ধা নেতৃবৃন্দ সরাসরি  উপস্থিত  ছিলেন। এছাড়া হালুয়াঘাট, ধোবাউড়া,  ঈশ্বরগঞ্জ ও তারাকান্দা উপজেলার বীর মুক্তিযোদ্ধারা ভার্চুয়ালি সংযুক্ত ছিলেন।

#

মারুফ/পাশা/মোশারফ/মাহমুদ/আরাফাত/লিখন/২০২২/ ১৭২২ ঘণ্টা

তথ্যবিবরণী নম্বর : ৩৭৭৯

প্রাণিসম্পদ খাতে বিমা সম্প্রসারণে স্বল্প সময়ে নীতিমালা প্রণয়ন করা হবে

-মৎস্য ও প্রাণিসম্পদ মন্ত্রী

ঢাকা, ৩ আশ্বিন (১৮ সেপ্টেম্বর) :

  প্রাণিসম্পদ খাতে বিমা সম্প্রসারণে স্বল্প সময়ে নীতিমালা প্রণয়ন করা হবে বলে জানিয়েছেন মৎস্য ও প্রাণিসম্পদ মন্ত্রী শ ম রেজাউল করিম।

আজ রাজধানীর একটি হোটেলে প্রাণিসম্পদ খাতে আর্থিক অন্তর্ভুক্তি বৃদ্ধি ও প্রাণিবিমা সম্প্রসারণে চতুর্থ শিল্প বিপ্লব প্রযুক্তির ভূমিকা শীর্ষক সেমিনারে প্রাণিবিমা সম্প্রসারণে চতুর্থ শিল্প বিপ্লব প্রযুক্তির ভূমিকা: আমাদের অবস্থান ও করণীয় বিষয়ক অধিবেশনে প্রধান অতিথির বক্তব্যে মন্ত্রী এ কথা জানান। আদর্শ প্রাণিসেবা লিমিটেড এ সেমিনার আয়োজন করে।

মন্ত্রী বলেন, প্রাণিসম্পদ খাতে বিমা সম্প্রসারণে একটি যৌথ কার্যকর কমিটি গঠন করা দরকার। প্রাণিবিমার জন্য নীতিমালা কীভাবে করা যায়, এক্ষেত্রে কী কী প্রতিবন্ধকতা আছে, কী সুযোগ আছে এটা আগে নির্ধারণ করতে হবে। প্রাণিসম্পদ খাতে বিমা প্রক্রিয়া এগিয়ে নেয়ার জন্য আমাদের সম্মিলিত উদ্যোগ দরকার।

প্রাণিসম্পদ খাতে বিমা ধারণার সাথে একমত পোষণ করে এসময় মন্ত্রী বলেন, প্রাণিসম্পদ খাতকে বিমার আওতায় নিয়ে আসা দরকার। বিমা একটি প্রচলিত ব্যবস্থা। এ প্রচলিত ব্যবস্থায় প্রাণীকে অন্তর্ভুক্ত করা সম্ভব। গবাদিপ্রাণী আমৃত্যু অবদান রেখে যাচ্ছে। মানুষের উপকারের দিক থেকে গবাদিপ্রাণী কোনো অংশেই কম নয়। মৃত্যু পর্যন্ত তার উপযোগিতা ও উপকারিতা ভোগ করার সুযোগ আমাদের রয়েছে। এ প্রাণী যারা লালন-পালন করবেন, সেক্ষেত্রে একটি ব্যবস্থাপনায় নিয়ে আসা প্রয়োজন। এ বিষয়টি নিয়ে প্রাণিসম্পদ অধিদপ্তরের প্রাণিসম্পদ ও ডেইরি উন্নয়ন প্রকল্পের আওতায় কার্যক্রম চলমান আছে।

সেমিনারে বিশেষ অতিথি হিসেবে উপস্থিত ছিলেন পরিকল্পনা প্রতিমন্ত্রী ড. শামসুল আলম। সম্মানিত অতিথি হিসেবে উপস্থিত ছিলেন বিমা উন্নয়ন ও নিয়ন্ত্রণ কর্তৃপক্ষের চেয়ারম্যান মোহাম্মদ জয়নুল বারী, বাংলাদেশ ইন্স্যুরেন্স এসোসিয়েশনের নির্বাহী কমিটির সদস্য মোজাফফর হোসেন পল্টু, মৎস্য ও প্রাণিসম্পদ মন্ত্রণালয়ের অতিরিক্ত সচিব এ টি এম মোস্তফা কামাল ও প্রাণিসম্পদ অধিদপ্তরের মহাপরিচালক ডা. মনজুর মোহাম্মদ শাহজাদা। স্বাগত বক্তব্য প্রদান করেন আদর্শ প্রাণিসেবা লিমিটেডের ব্যবস্থাপনা পরিচালক ও সিইও ফিদা হক। মূল প্রবন্ধ উপস্থাপন করেন সাধারণ বিমা কর্পোরেশনের ব্যবস্থাপনা পরিচালক সৈয়দ শাহরিয়ার আহসান।

বিশেষ অতিথির বক্তব্যে পরিকল্পনা প্রতিমন্ত্রী বলেন, প্রাণিসম্পদ খাত কর্মসংস্থানের বড় উৎস। এ খাত বাণিজ্যিক খাতে পরিণত হয়েছে। এ খাতে ৩ দশমিক ৫ শতাংশ প্রবৃদ্ধি অত্যন্ত উৎসাহব্যঞ্জক। বিমা থাকলে সম্পদের সর্বোচ্চ ব্যবহার করা যায়। বিমা ব্যবস্থা উৎপাদন ত্বরান্বিত করতে অপরিহার্য। এজন্য প্রাণিসম্পদ খাতে বিমা জনপ্রিয় করতে হবে, প্রচারণায় গুরুত্ব দিতে হবে।

#

ইফতেখার/পাশা/এনায়েত/সঞ্জীব/মাহমুদ/আরাফাত/শামীম/২০২২/১৯৪৫ঘণ্টা

তথ্যবিবরণী নম্বর : ৩৭৭৭

কোভিড-১৯ সংক্রান্ত সর্বশেষ প্রতিবেদন

ঢাকা, ৩ আশ্বিন (১৮ সেপ্টেম্বর) :

স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)-এর তথ্যানুযায়ী গতকাল শনিবার সকাল ৮টা থেকে আজ রবিবার সকাল ৮টা পর্যন্ত ২৪ ঘণ্টায় দেশে ৫২৭ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ১২ দশমিক ৭২ শতাংশ। এ সময় ৪ হাজার ১৪৩ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৩৩৯ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১৯ লাখ ৬০ হাজার ৬১৫ জন।

#

কবীর/পাশা/মাহমুদ/আরাফাত/শামীম/২০২২/১৬৫০ঘণ্টা

Handout Number :

Call for scripts and screenplays for govt. funded full length movie and short film

Dhaka, 3 Bhadra (August 29):

To encourage talent and creativity in the film industry and to uphold the prevailing culture of Bangladesh, the Ministry of Information and Broadcasting has called for script and stories for production of government-funded full length movies and short films in the fiscal 2022-23. The government will provide fund for life oriented and artistic movies that contain the spirit of liberation war and human values.

Package proposals from producers, directors, filmmakers, film personality or relevant professional organizations, writers and script writers should reach the Ministry of Information and Broadcasting by 4 pm on October 31.

Detailed information regarding this is available on ministry’s website : www.moi.gov.bd.

It may be noted that the government provides grants for 10 full length and 10 short films every year.

#

Saiful/Anasuya/Rezzakul/Sazzad/Shamim/2022/1423 hours

গণপ্রজাতন্ত্রী বাংলাদেশ সরকার

তথ্য অধিদফতর

গণমাধ্যমের সাথে সমন্বয় ও উন্নত সেবা প্রদান প্রকল্প

তথ্য ভবন,

১১২ সার্কিট হাউজরোড, রমনা, ঢাকা-১০০০।

অদ্য ১৮.০৯.২০২২ খ্রি: বিকাল ৩.০০ টায় তথ্য অধিদফতরের সম্মেলন কক্ষে গণমাধ্যমের সাথে সমন্বয় ও উন্নত সেবা প্রদান শীর্ষক প্রকল্পের আওতায় হায়ারিং চার্জ এর মাধ্যমে ২টি গাড়ী সরবরাহ সংক্রান্ত দরপত্র উন্মুক্তকরণ কমিটির সভায় উপস্থিত দরপত্রদাতা/প্রতিষ্ঠানের প্রতিনিধির স্বাক্ষর :

|  |  |  |  |
| --- | --- | --- | --- |
| ক্রমিক নং | দরপত্রদাতা/প্রতিষ্ঠানের প্রতিনিধির নাম | মোবাইল নম্বর | স্বাক্ষর |
| ০১। |  |  |  |
| ০২। |  |  |  |
| ০৩। |  |  |  |
| ০৪। |  |  |  |
| ০৫। |  |  |  |
| ০৬। |  |  |  |
| ০৭। |  |  |  |

গণপ্রজাতন্ত্রী বাংলাদেশ সরকার

তথ্য অধিদফতর

গণমাধ্যমের সাথে সমন্বয় ও উন্নত সেবা প্রদান প্রকল্প

তথ্য ভবন,

১১২ সার্কিট হাউজরোড, রমনা, ঢাকা-১০০০।

অদ্য ১৮.০৯.২০২২ খ্রি: বিকাল ৩.০০ টায় তথ্য অধিদফতরের সম্মেলন কক্ষে গণমাধ্যমের সাথে সমন্বয় ও উন্নত সেবা প্রদান শীর্ষক প্রকল্পের আওতায় আউটসোর্সিং এর মাধ্যমে জনবল সরবরাহ সংক্রান্ত দরপত্র উন্মুক্তকরণ কমিটির সভায় উপস্থিত দরপত্রদাতা/প্রতিষ্ঠানের প্রতিনিধির স্বাক্ষর :

|  |  |  |  |
| --- | --- | --- | --- |
| ক্রমিক নং | দরপত্রদাতা/প্রতিষ্ঠানের প্রতিনিধির নাম | মোবাইল নম্বর | স্বাক্ষর |
| ০১। |  |  |  |
| ০২। |  |  |  |
| ০৩। |  |  |  |
| ০৪। |  |  |  |
| ০৫। |  |  |  |
| ০৬। |  |  |  |
| ০৭। |  |  |  |

তথ্যবিবরণী নম্বর : ৩৭৭৫

জামানাত ছাড়াই কৃষককে ঋণ দেয়া যায়

-- কৃষিমন্ত্রী

ঢাকা, ৩ আশ্বিন (১৮ সেপ্টেম্বর) :

কৃষিমন্ত্রী ও আওয়ামী লীগের প্রেসিডিয়াম সদস্য ড. মোঃ আব্দুর রাজ্জাক বলেছেন, প্রকৃত কৃষককে আরো সহজ শর্তে জামানাত ছাড়াই ঋণ দেয়া যায়। সরকার কৃষিখাতে ৪ শতাংশ স্বল্প সুদে কৃষকদেরকে ঋণ দিচ্ছে। কিন্তু এ ঋণ পাওয়ার ক্ষেত্রে বিদ্যমান কঠিন শর্ত অনেক সময়ই কৃষক পূরণ করতে পারে না। সেজন্য ঋণ দেয়ার পদ্ধতি আরো সহজ করতে হবে।

  আজ রাজধানীর একটি হোটেলে প্রাণিসম্পদ খাতে আর্থিক অন্তর্ভুক্তি বৃদ্ধিতে আমাদের অবস্থান ও করণীয় শীর্ষক সেমিনারে প্রধান অতিথির বক্তব্যে মন্ত্রী এসব কথা বলেন। আদর্শ প্রাণিসেবা লিমিটেড এ অনুষ্ঠানের আয়োজন করে।

প্রাণিসম্পদে অবশ্যই বিমা প্রয়োজন উল্লেখ করে মন্ত্রী বলেন, বর্তমানে একটি গাভির দাম ৫-১০ লাখ টাকা। সেজন্য প্রাণিসম্পদে অবশ্যই বিমা হওয়া উচিত। তবে বিমা কোম্পানির ওপর দেশের মানুষের বিশ্বাস নেই। তারা গ্রাহককে ব্যাপকভাবে হয়রানি ও প্রতারণা করে। এই হয়রানি ও প্রতারণা বন্ধ করে বিমাকে গ্রাহকবান্ধব করতে হবে। বিমাতে মানুষের আস্থা বৃদ্ধি করতে হবে।

ডিমের দাম বৃদ্ধি পেয়েছে, তবে এটি সাময়িক; এবং শিগগিরই দাম কমে আসবে বলেও মন্ত্রী জানান। ভোজ্যতেলের উৎপাদন বিষয়ে মন্ত্রী বলেন, আগামী ৩-৪ বছরের মধ্যে ভোজ্যতেলের চাহিদা শতকরা ৪০ ভাগ দেশে উৎপাদনের জন্য কৃষি মন্ত্রণালয় সুনির্দিষ্ট কর্মপরিকল্পনা বাস্তবায়ন করছে।

  সেমিনারে কৃষি ব্যাংকের ব্যবস্থাপনা পরিচালক ইসমাইল হোসেন, কৃষি ও গণমাধ্যম ব্যক্তিত্ব শাইখ সিরাজ, আর্থিক প্রতিষ্ঠান বিভাগের অতিরিক্ত সচিব আব্দুল্লাহ হারুন পাশা, কৃষিবিদ আওলাদ হোসেন,ঢাকা বিশ্ববিদ্যালয়ের ব্যাংকিং ও বিমা বিভাগের অধ্যাপক হাসিনা শেখ, ব্যাংক এশিয়ার সাবেক ব্যবস্থাপনা পরিচালক আরফান আলী, বাংলাদেশ ফাইন্যান্সের ব্যবস্থাপনা পরিচালক কায়সার হামিদ বক্তব্য রাখেন।

আলোচকগণ প্রাণিসম্পদ খাতে আর্থিক অন্তর্ভুক্তি, ঋণ ও বিনিয়োগের গুরুত্ব তুলে ধরেন। তারা বলেন, কৃষিঋণ প্রদানের ক্ষেত্রে ব্যাংকারদের দৃষ্টিভঙ্গির পরিবর্তন দরকার। এছাড়া, গ্রাম পর্যায়ে এখনো বেশিরভাগ ব্যাংক শাখা স্থাপন করেনি। অন্যদিকে, ক্ষুদ্রঋণ প্রতিষ্ঠানসমূহ (এমএফআই) ও এনজিওগুলো বাংলাদেশ ব্যাংক থেকে কম সুদে ঋণ নিয়ে গ্রাম পর্যায়ে ২০-২৫ শতাংশ চড়া সুদে ঋণ বিতরণ করে থাকে।

মূল প্রবন্ধ উপস্থাপন করেন ইউনিডোর ন্যাশনাল প্রোজেক্ট কোঅর্ডিনেটর ও প্রাণিসম্পদ অধিদপ্তরের সাবেক মহাপরিচালক আইনুল হক। প্রবন্ধে জানানো হয়, ২০২০-২১ অর্থবছরে প্রাণিসম্পদখাতে ঋণ বিতরণের পরিমাণ ছিল ৩ হাজার ৫৫০ কোটি টাকা, যা মোট কৃষিঋণের ১৪ শতাংশ। প্রাণিসম্পদ খাতে আর্থিক অন্তর্ভুক্তিতে মূল বাধা হলো ঋণ প্রক্রিয়ায় পদ্ধতিগত জটিলতা, জামানাতজনিত জটিলতা, প্রাইভেট ব্যাংকগুলোর অনীহা, মধ্যস্বত্ত্বভোগীদের দৌরাত্ম্য, প্রাণিসম্পদের মৃত্যুঝুঁকি, বিমার প্রাতিষ্ঠানিক সুবিধা না থাকা প্রভৃতি।

প্রবন্ধে আরো বলা হয়, মৎস্য ও প্রাণিসম্পদ খাতে বিগত ১৩ বছরে অভাবনীয় সাফল্য অর্জিত হয়েছে। তারপরও প্রাণী প্রতি গড় মাংস ও দুধ উৎপাদনে উন্নত দেশের তুলনায় এখনো বাংলাদেশ পিছিয়ে। এছাড়া, প্রতিবছর প্রায় এক লাখ টনেরও বেশি গুড়াদুধ ও দুগ্ধজাত পণ্য আমদানি করতে হয়, যাতে খরচ হয় বছরে প্রায় দুই হাজার কোটি টাকা।

#

কামরুল/পাশা/সঞ্জীব/মাহমুদ/আরাফাত/শামীম/২০২২/১৬৫০ঘণ্টা

তথ্যবিবরণী নম্বর : ৩৭৭৪

সরকারের পৃষ্ঠপোষকতায় পাটখাতের ঐতিহ্য পুনরুদ্ধার করে অধিক সমৃদ্ধশালী করা হয়েছে

--বস্ত্র ও পাট মন্ত্রী

ঢাকা, ৩ আশ্বিন (১৮ সেপ্টেম্বর) :

বস্ত্র ও পাট মন্ত্রী গোলাম দস্তগীর গাজী,বীরপ্রতীক বলেছেন, সরকারের ধারাবাহিক সময়োপযোগী পৃষ্ঠপোষকতায় পাটখাতের ঐতিহ্য পুনরুদ্ধার করে অধিক সমৃদ্ধশালী করা হয়েছে।

আজ সচিবালয়ে বস্ত্র ও পাট মন্ত্রণালয়ের সম্মেলন কক্ষে বাংলাদেশ জুট মিলস এসোসিয়েশন (বিজেএমএ) ও বাংলাদেশ জুট স্পিনার্স এসোসিয়েশন (বিজেএসএ) এর একটি প্রতিনিধিদলের সাথে সাক্ষাৎকালে মন্ত্রী এ কথা বলেন। এ সময় বস্ত্র ও পাট মন্ত্রণালয়ের অতিরিক্ত সচিব তসলিম কানিজ নাহিদা, বাংলাদেশ জুটমিলস এসোসিয়েশনের (বিজেএমএ) চেয়ারম্যান মোঃ আবুল হোসেন, বাংলাদেশ জুট স্পিনার্স এসোসিয়েশনের (বিজেএসএ) চেয়ারম্যান শেখ নাসিরউদ্দিনসহ এসোসিয়েশনের নেতৃবৃন্দ ও মন্ত্রণালয়ের ঊর্ধ্বতন কর্মকর্তাবৃন্দ উপস্থিত ছিলেন।

মন্ত্রী বলেন, পাটখাতে সরকারের নানামুখী কর্মপরিকল্পনা প্রণয়ন ও বাস্তবায়নের ফলে জাতীয় অর্থনীতিতে এখাতটি অসামান্য অবদান রাখছে। যদিও কালের পরিক্রমায় কৃত্রিম তন্তু (পলিথিন)-এর ব্যবহার বৃদ্ধি পেলেও বর্তমান টেকসই উন্নয়নের যুগে বিশ্বব্যাপী পরিবেশবান্ধব পাট ও পাটপণ্যের ব্যাপক চাহিদা তৈরি হয়েছে। তিনি বলেন, দেশে প্রয়োজনীয় কাঁচাপাট সরবরাহ নিশ্চিতকরণ এবং পাট ও পাটজাত পণ্য রপ্তানির ধারা বেগবান করার লক্ষ্যে সর্বদা পাটের বাজারদর পর্যবেক্ষণে রাখা হবে। পাট চাষ নিশ্চিতকরণে বীজ সরবরাহ সঠিক রাখার পাশাপাশি কৃষককে অন্যান্য উপকরণ সহায়তার কারণে সম্প্রতিক বছরগুলোতে পাটের উৎপাদন বহুগুণে বৃদ্ধি পেয়েছে। ফলশ্রুতিতে পাটকলসমূহ নিরবচ্ছিন্নভাবে পাট সংগ্রহ করতে পারছে যা রপ্তানি আয়ে গুরুত্বপূর্ণ ভূমিকা রাখছে।

মন্ত্রী আরো বলেন, এ বছর পাট মৌসুম শুরু হয়েছে। দেশের বিভিন্ন অঞ্চলে কাঁচাপাট বাজারে আসতে শুরু করেছে। এ মৌসুমে কাঁচাপাটের উৎপাদনও সন্তোষজনক। পাট চাষিগণ ভাল পাটের ভালো দাম পাবেন। কোনো কারণে যেন কাঁচাপাটের দাম অসহনীয় না হয় সেজন্য সর্বদা কাঁচাপাটের বাজার পর্যবেক্ষণ করা হবে। তিনি বলেন, পাট ও পাটজাত পণ্যের রপ্তানি আয়ের ধারা অব্যাহত রাখার জন্য কাঁচাপাটের সরবরাহ নিশ্চিত করতে কার্যকর ব্যবস্থা গ্রহণ করবে। এজন্য লাইসেন্স বিহীন অসাধু ব্যবসায়ীগণকে কাঁচাপাট ক্রয়-বিক্রয় ও মজুত হতে বিরত রাখা; ভিজাপাট ক্রয়-বিক্রয় রোধ করা; বাজারে কাঁচাপাটের সরবরাহ নিশ্চিত করার জন্য কার্যকর পদক্ষেপ নেয়ার প্রয়োজনীয় ব্যবস্থা গ্রহণের জন্য পাট অধিদপ্তরকে নির্দেশ প্রদান করা হয়েছে।

#

সৈকত/পাশা/সঞ্জীব/মাহমুদ/আরাফাত/শামীম/২০২২/১৬০৫ঘণ্টা

এ তথ্যবিবরণী নম্বর : ৩৭৭৩

স্বেচ্ছায় প্রাক-নিবন্ধন বাতিল করতে ইচ্ছুক হজযাত্রীকে

সহযোগিতা করার আহ্বান ধর্ম বিষয়ক মন্ত্রণালয়ের

ঢাকা, ৩ আশ্বিন (১৮ সেপ্টেম্বর) :

বেসরকারি ব্যবস্থাপনাধীন যে সকল হজ এজেন্সি প্রাক-নিবন্ধিত হজযাত্রীদের ইচ্ছানুযায়ী নিবন্ধন বাতিল কাজে সহযোগিতা করছে না, যা হজ ও ওমরাহ ব্যবস্থাপনা আইন, ২০২১ এবং হজ ও ওমরাহ ব্যবস্থাপনা বিধিমালা, ২০২২ অনুযায়ী অনিয়ম ও অসদাচরণের সামিল।

সংশ্লিষ্ট সকল হজ এজেন্সিকে তাদের অধীনে প্রাক-নিবন্ধিত হজযাত্রীদের মধ্যে স্বেচ্ছায় প্রাক-নিবন্ধন বাতিল করতে ইচ্ছুক ব্যক্তিকে প্রয়োজনীয় সহযোগিতা করার জন্য ধর্ম বিষয়ক মন্ত্রণালয়ের পক্ষ থেকে আহ্বান জানানো হয়েছে। অন্যথায় অভিযুক্ত এজেন্সির বিরুদ্ধে আইনানুগ ব্যবস্থা গ্রহণ করা হবে।

সম্প্রতি ধর্ম বিষয়ক মন্ত্রণালয়ের এক বিজ্ঞপ্তিতে এ তথ্য জানানো হয়েছে।

#

শাহীন/অনসূয়া/শাম্মী/শামীম/২০২২/১১৫৮ ঘণ্টা

S তথ্যবিবরণী নম্বর : ৩৭৬৯

বাংলাদেশ আজ উন্নয়ন, অগ্রগতি ও অর্থনৈতিক প্রবৃদ্ধির মহাসড়কে

-আবুল হাসানাত আবদুল্লাহ্‌

বরিশাল, ২ আশ্বিন (১৭ সেপ্টেম্বর) :

পার্বত্য চট্টগ্রাম শান্তি চুক্তি বাস্তবায়ন ও পরিবীক্ষণ কমিটির আহ্বায়ক (মন্ত্রী পদমর্যাদা) আবুল হাসানাত আবদুল্লাহ্ বলেছেন, বাংলাদেশ আজ উন্নয়ন, অগ্রগতি ও অর্থনৈতিক প্রবৃদ্ধির মহাসড়কে। বিশ্ব দরবারে বাংলাদেশ আজ এক সম্ভাবনাময় স্বাধীন-সার্বভৌম রাষ্ট্র তথা এক বিস্ময়ের নাম। বিশ্বব্যাপী বাংলাদেশের দারিদ্র্য বিমোচন কর্মসূচি ব্যাপক আগ্রহের সৃষ্টি করেছে।

আবুল হাসানাত আবদুল্লাহ আজ বরিশালের আগৈলঝাড়া উপজেলার সেরালে বিভিন্ন সামাজিক-স্বেচ্ছাসেবী সংগঠনের নেতা-কর্মীদের সাথে মতবিনিময়কালে প্রধান অতিথির বক্তব্যে এসব কথা বলেন। এসময় স্থানীয় জনপ্রতিনিধি ও রাজনৈতিক নেতৃবৃন্দ উপস্থিত ছিলেন।

আবুল হাসানাত আবদুল্লাহ বলেন, প্রধানমন্ত্রী শেখ হাসিনার নেতৃত্বে রূপকল্প ২০২১ এর সফল বাস্তবায়ন শেষে রূপকল্প ২০৪১ বাস্তবায়িত হচ্ছে। ২০৩১ সালের মধ্যে বাংলাদেশ মধ্যম আয়ের দেশ এবং ২০৪১ সালের মধ্যে উন্নত দেশে রূপান্তরিত হবে। তিনি বলেন, প্রধানমন্ত্রী শেখ হাসিনার সরকার সমাজসেবা বিভাগের মাধ্যমে সমাজে পিছিয়ে পড়া সুবিধাবঞ্চিত অনগ্রসর জনগোষ্ঠীর জন্য প্রতিটি বাজেটে ভাতার পরিমাণ ও উপকারভোগীর সংখ্যা পর্যায়ক্রমে বৃদ্ধি করছে। এতে দেশে দারিদ্রসীমার নিচে বসবাসকৃত বিপুল জনগোষ্ঠীর জীবনমানের উন্নয়ন ঘটছে।

আবুল হাসানাত আবদুল্লাহ স্থানীয় সামাজিক-স্বেচ্ছাসেবী সংগঠনগুলোকে সার্বিক সহযোগিতার আশ্বাস দেন। তিনি সংগঠনগুলোর কর্মীদের উপজেলাবাসীর ভাগ্য উন্নয়নে আরো সক্রিয় ভূমিকা রাখার আহ্বান জানান।

#

আহসান/ এনায়েত/সঞ্জীব/মাহমুদ/আরাফাত/শামীম/২০২২/১৮০৫ঘণ্টা

S তথ্যবিবরণী নম্বর : ৩৭৬৮

কোভিড-১৯ সংক্রান্ত সর্বশেষ প্রতিবেদন

ঢাকা, ২ আশ্বিন (১৭ সেপ্টেম্বর) :

স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)-এর তথ্যানুযায়ী গতকাল শুক্রবার সকাল ৮টা থেকে আজ শনিবার সকাল ৮টা পর্যন্ত ২৪ ঘণ্টায় দেশে ১৪১ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ৯ দশমিক ৬৬ শতাংশ। এ সময় ১ হাজার ৪৬০ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে কেউ মারা যায়নি। এ পর্যন্ত ২৯ হাজার ৩৩৯ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১৯ লাখ ৬০ হাজার ৩৩১ জন।

#

কবীর/এনায়েত/সঞ্জীব/মাহমুদ/আরাফাত/শামীম/২০২২/১৭৫৫ঘণ্টা

তথ্যবিবরণী নম্বর : ৩৭৬৪

নিউইয়র্কস্থ বাংলাদেশ কনস্যুলেট জেনারেল পরিদর্শনে শিক্ষমন্ত্রী

নিউইয়র্ক, (১৭ সেপ্টেম্বর) :

শিক্ষমন্ত্রী ডা. দীপু মনি গতকাল নিউইয়র্কে বাংলাদেশ কনস্যুলেট জেনারেল পরিদর্শন করেন। এসময় শিক্ষা উপমন্ত্রী মহিবুল হাসান চৌধুরী, বাংলাদেশ প্রকৌশল বিশ্ববিদ্যালয়ের উপাচার্য অধ্যাপক সত্য প্রসাদ মজুমদার, জাতীয় বিশ্ববিদ্যালয়ের উপাচার্য অধ্যাপক ড. মোঃ মশিউর রহমান, ফ্রান্সে নিযুক্ত বাংলাদেশের রাষ্ট্রদূত খন্দকর এম তালহা তার সফরসঙ্গী ছিলেন। কনসাল জেনারেল ড. মোহাম্মদ মনিরুল ইসলাম তাদেরকে স্বাগত জানান।

ডা. দীপু মনি কনস্যুলেটের বর্তমান কার্যক্রমে সন্তোষ প্রকাশ করে সেবার মান সমুন্নত রাখতে কনস্যুলেট কর্মকর্তাদের আবহবান জানান। তিনি বাংলাদেশের উন্নয়নে প্রবাসীদের সম্পৃক্ততা ও ভূমিকার প্রশংসা করেন, বিশেষ করে করোনা মহামারীর সময়ে ভ্যাকসিন সরবরাহের বিষয়ে প্রবাসীদের অবদানের কথা স্মরণ করেন। মন্ত্রী প্রধানমন্ত্রী শেখ হাসিনার দূরদর্শী নেতৃত্বে দ্বি-পাক্ষিক, আঞ্চলিক ও বহুপাক্ষিক কূটনীতিতে বাংলাদেশের অর্জনের কথা তুলে ধরেন। ব্যবসা-বাণিজ্য, বিনিয়োগ, টেকনোলজি ট্রান্সফার, শিক্ষা ও গবেষণা বিষয়ে যুক্তরাষ্ট্র-বাংলাদেশ সম্পর্ক আরো গভীর করার উপর তিনি গুরুত্বারোপ করেন।

কনসাল জেনারেল প্রতিনিধি দলকে কনস্যুলেটের বিভিন্ন কার্যক্রম সম্পর্কে অবহিত করেন। কনসাল জেনারেল কনস্যুলার ও কল্যাণ সেবাসমূহ আরো উন্নত করার পাশাপাশি বাংলাদেশ-যুক্তরাষ্ট্রের মধ্যেকার সম্পর্ককে আরো শক্তিশালী ও সম্প্রসারিত করার ক্ষেত্রে কনস্যুলেটের দৃঢ় প্রত্যয় ও প্রতিশ্রুতি পুনর্ব্যক্ত করেন।

পরে শিক্ষামন্ত্রী কনস্যুলেটের বিভিন্ন শাখার কার্যক্রম পর্যবেক্ষণ করেন এবং কনস্যুলেটে আগত সেবাগ্রহীতাদের সাথে কুশল বিনিময় করেন।

#

মেহেদী/জুলফিকার/রবি/মাসুম/২০২২/১০২৫ ঘণ্টা

তথ্যবিবরণী নম্বর : ৩৭৬৩

ক্যাডার কর্মকর্তাদের ঐক্যবদ্ধ হয়ে কাজ করার আহ্বান স্থানীয়সরকার মন্ত্রীর

ঢাকা, ২ আশ্বিন (১৭ সেপ্টেম্বর) :

জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলা গড়তে ক্যাডার কর্মকর্তাদের ঐক্যবদ্ধ হয়ে সাধারণ মানুষকে সাথে নিয়ে কাজ করার আহ্বান জানিয়েছেন স্থানীয় সরকার মন্ত্রী মোঃ তাজুল ইসলাম।

গতকাল রাজধানীর অফিসার্স ক্লাবে আয়োজিত ২৯তম বিসিএস-এর একাদশ বর্ষপূর্তি উপলক্ষ্যে ‘বঙ্গবন্ধুর স্বপ্নের সোনার বাংলাদেশ দৃঢ় প্রত্যায়ী ২৯তম বিসিএস’ শীর্ষক আলোচনা সভায় প্রধান অতিথির বক্তব্যে তিনি এসব কথা বলেন।

মন্ত্রী বলেন, দেশকে সমৃদ্ধ করতে সকল খাতে উন্নয়ন দরকার। উন্নয়ন কার্যক্রম পরিচালনায় সরকার বিভিন্ন বিভাগে কর্মকর্তা-কর্মচারী নিয়োগ করেছে। যার উপর যে দায়িত্ব অর্পিত হয়েছে, তা যথাযথভাবে পালন করা আমাদের সকলের নৈতিক দায়িত্ব।

তাজুল ইসলাম জানান, ২০৩০ সালের মধ্যে উচ্চ-মধ্যম আয়ের এবং ২০৪১ সালের মধ্যে দেশকে সমৃদ্ধ দেশে রুপান্তরিত করার লক্ষ্যমাত্রা নির্ধারণ করেছে সরকার। শিক্ষা, স্বাস্থ্য, কৃষি, যোগাযোগ এবং দেশের মাথাপিছু আয় বৃদ্ধিসহ সকল ক্ষেত্রে অভূতপূর্ব উন্নয়ন অর্জিত হয়েছে। এ ধারা অব্যাহত থাকলে নির্দিষ্ট সময়ের আগেই কাঙ্খিত লক্ষ্য পূরণ সম্ভব হবে।

২৯তম বিসিএস অল ক্যাডার ফোরামের সভাপতি মমতাজ বেগমের সভাপতিত্বে অনুষ্ঠানে মুখ্য আলোচক হিসেবে উপস্থিত ছিলেন জনপ্রশাসন প্রতিমন্ত্রী ফরহাদ হোসেন। এছাড়া যুব ও ক্রীড়া সচিব মেজবাহ উদ্দিনসহ ২৯ তম বিসিএসের বিভিন্ন ক্যাডারের কর্মকর্তাবৃন্দ উপস্থিত ছিলেন।

#

হায়দার/মেহেদী/জুলফিকার/রবি/মাসুম/২০২২/১০২৫ ঘণ্টা

তথ্যবিবরণী নম্বর : ৩৭৫৫

শ্রমিক-মালিকদের স্বার্থ রক্ষায় দায়িত্বশীল ভূমিকা পালনের আহ্বান বাণিজ্যমন্ত্রীর

ঢাকা, ১ আশ্বিন (১৬ সেপ্টেম্বর) :

বাণিজ্যমন্ত্রী টিপু মুনশি বলেছেন, শ্রমিকদের ঘামের মূল্য রক্তের মূল্যের চেয়ে কম নয়। শ্রমিক এবং মালিকদের আন্তরিক প্রচেষ্টায় তৈরি পোশাক খাত বর্তমান অবস্থানে এসেছে। উভয়ের স্বার্থ নিশ্চিত হওয়া প্রয়োজন। এজন্য শ্রমিকদের ন্যায্য মজুরি নিশ্চিত হবার পাশাপাশি পণ্যের উপযুক্ত মূল্যও নিশ্চিত হওয়া দরকার। প্রতিষ্ঠান টিকিয়ে রাখার জন্য এ দু’টি বিষয় খুবই গুরুত্বপূর্ণ।

মন্ত্রী আজ ঢাকায় জাতীয় প্রেসক্লাবের মিডিয়া কমপ্লেক্স মিলনায়তনে জাতীয় গার্মেন্টস শ্রমিক ফেডারেশনের ১৬তম দ্বি-বার্ষিক সম্মেলন-২০২২ এ প্রধান অতিথির বক্তৃতায় এসব কথা বলেন।

রাশিয়া-ইউক্রেন যুদ্ধের কারনে বিশ্ববাজারে নিত্য প্রয়োজনীয় পণ্যের মূল্য বেড়েছে উল্লেখ করে বাণিজ্যমন্ত্রী বলেন, শ্রমিকদের কষ্ট হচ্ছে, তাদের মজুরি বৃদ্ধির দাবি যৌক্তিক। এজন্য মজুরি কমিশন গঠন করে শ্রমিকদের জীবনযাত্রার ব্যয়, পণ্যের মূল্য, উৎপাদন ব্যয় সার্বিক দিকগুলো নিয়ে একটি গবেষণা হওয়া প্রয়োজন। যেটা যৌক্তিক মজুরি সেটাই হওয়া প্রয়োজন। তিনি বলেন, শ্রমিক সংগঠন ও নেতৃবৃন্দকে শিক্ষিত ও দায়িত্বশীল হতে হবে। তাদের শ্রমিকদের স্বার্থ এবং মালিকের স্বার্থ দু’টোই দেখতে হবে।

বাণিজ্যমন্ত্রী বলেন, বাংলাদেশের অর্থনীতির শক্ত ভিত্তির জন্য শ্রমিকদের অবদান অনেক। প্রধানমন্ত্রী শেখ হাসিনার নির্দেশনায় দেশের এক কোটি পরিবারকে সাশ্রয়ী মূল্যে তেল, ডাল, চিনিসহ কয়েকটি নিত্যপ্রয়োজনীয় পণ্য টিসিবি’র মাধ্যমে বিক্রয় করা হচ্ছে।

জাতীয় গার্মেন্টস শ্রমিক ফেডারেশনের সভাপতি আমিরুল হক আমিন এর সভাপতিত্বে সম্মেলনের উদ্বোধন করেন বাংলাদেশ ওয়ার্কার্স পার্টির সভাপতি রাশেদ খান মেনন। বিশেষ অতিথির বক্তব্য রাখেন সংসদ সদস্য শামসুন নাহার এবং বাংলাদেশ জাতীয় মহিলা আইনজীবী সমিতির সাধারণ সম্পাদক এ্যাডভোকেট জোবেদা পারভীন প্রমুখ।

#

বকসী/মেহেদী/জুলফিকার/রবি/মানসুরা/২০২২/১৪৫৮ ঘণ্টা

তথ্যবিবরণী নম্বর:

ঘোড়াশাল-পলাশ ইউরিয়া সার কারখানা প্রকল্পের শতকরা ৮০

ভাগ কাজ সম্পন্ন ঘোড়াশাল-পলাশ ইউরিয়া সার কারখানা প্রকল্পের শতকরা ৮০ ভাগ কাজ সম্পন্ন

ঢাকা, ৩১ ভাদ্র (১৫ সেপ্টেম্বর ):

    ঘোড়াশাল-পলাশ ইউরিয়া সার কারখানা প্রকল্পের শতকরা ৮০ ভাগ কাজ সম্পন্ন হয়েছে বলে জানিয়েছেন এর নির্মাণকারী প্রতিষ্ঠান জাপানের মিতসুবিশি হেভী ইন্ডাস্ট্রিজ গ্রুপ (MHI) এবং চীনের চায়না কনসোর্টিয়াম (CC7) কোম্পানীর প্রতিনিধিবৃন্দ।

আজ ঢাকার মতিঝিলে শিল্প মন্ত্রণালয়ের সম্মেলন কক্ষে শিল্পমন্ত্রী নূরুল মজিদ মাহমুদ হুমায়ুন এমপি’র সাথে প্রতিষ্ঠান দু’টির প্রতিনিধিবৃন্দ এ কথা জানান। এ সময় শিল্প প্রতিমন্ত্রী কামাল আহমেদ মজুমদার এমপি, শিল্প সচিব জাকিয়া সুলতানা, বিসিআইসি’র চেয়ারম্যান শাহ মো: ইমদাদুল হক, শিল্প মন্ত্রণালয়ের অতিরিক্ত সচিব মো: নূরুল আলম এবং এসএম আলম, যুগ্মসচিব মোহাম্মদ সালাউদ্দিন ও মো: আব্দুল ওয়াহেদসহ সংশ্লিষ্ট কর্মকর্তাবৃন্দ উপস্থিত ছিলেন।

চীন ও জাপানি কোম্পানির প্রতিনিধিবৃন্দ নরসংদীর পলাশে নির্মাণাধীন “ঘোড়াশাল-পলাশ ইউরিয়া সার কারখানা” প্রকল্পের অগ্রগতি সম্পর্কে শিল্পমন্ত্রীকে অবহিত করেন। আগামী বছর নভেম্বর মাসে সার উৎপাদনে যাওয়া সম্ভব হবে। প্রতিনিধিবৃন্দ প্রকল্পটি সফলভাবে বাস্তবায়নের জন্য বিদ্যমান কিছু চ্যালেঞ্জের বিষয়েও মন্ত্রীকে অবহিত করেন। জাপানি প্রতিষ্ঠানের প্রতিনিধিবৃন্দ ব্রাক্ষ্মনবাড়ীয়া জেলার আশুগঞ্জে একটি অত্যাধুনিক ইউরিয়া সার কারখানা স্থাপনের আগ্রহ প্রকাশ করেছে।

শিল্পমন্ত্রী আশুগঞ্জে উচ্চ ক্ষমতাসম্পন্ন অত্যাধুনিক সার কারখানা স্থাপনের জাপানি প্রস্তাবকে স্বাগত জানিয়ে  শীঘ্রই সম্ভাব্যতা যাচাই (ফিজিবিলিটি স্টাডি) শুরু করতে সমঝোতা স্বাক্ষরের জন্য সংশ্লিষ্টদের নির্দেশনা প্রদান করেন।  তিনি প্রতিনিধিদলকে নির্মাণাধীন ‘ঘোড়াশাল-পলাশ ইউরিয়া সার কারখানা প্রকল্প’ বাস্তবায়নে সরকারের পক্ষ থেকে প্রয়োজনীয় সব ধরণের সহযোগিতার আশ্বাস দিয়ে বলেন, যে সকল বিষয়ে সমস্যা ও চ্যালেঞ্জ রয়েছে তা দ্রুত সমাধানের চেষ্টা চলছে। সকলের সম্মিলিত প্রচেষ্টায় আগামী ২০২৩ সালে নির্ধারিত সময়সীমার মধ্যে ঘোড়াশাল-পলাশ ইউরিয়া সার কারখানা চালু করা সম্ভব হবে বলে আশা করি।

#

মাহমুদুল হাসান/রাহাত/রফিকুল /লিখন/ ২০২২/ ঘন্টা

তথ্যবিবরণী নম্বর : ৩৭৮৮

**বাংলাদেশ নারী ফুটবল দল অপরাজিত চ্যাম্পিয়ন হওয়ার গৌরব অর্জন করায়**

**পার্বত্য চট্টগ্রাম বিষয়ক মন্ত্রীর অভিনন্দন**

বান্দরবান, ৪ আশ্বিন (১৯ সেপ্টেম্বর) :

পার্বত্য চট্টগ্রাম বিষয়ক মন্ত্রী বীর বাহাদুর উশৈসিং সাফ নারী ফুটবল চ্যাম্পিয়নশিপ খেলায় নেপালকে ৩-১ গোলে পরাজিত করে চ্যাম্পিয়ন হওয়ার গৌরব অর্জন করায় বাংলাদেশ নারী ফুটবল দলকে অভিনন্দন জানিয়েছেন। তিনি এক বার্তায় বাংলাদেশ নারী ফুটবল দলের সকল খেলোয়াড়, কোচ ও সংশ্লিষ্ট অন্যান্য কর্মকর্তাদের আন্তরিক শুভেচ্ছা ও অভিনন্দন জানান।

উল্লেখ্য, মন্ত্রী বীর বাহাদুর উশৈসিং একজন ফুটবল অনুরাগী। তিনি বিভিন্ন জাতীয় ও আন্তর্জাতিক ফুটবল খেলায় সুনাম ও কৃতিত্বের সাথে রেফারি হিসেবে দায়িত্ব পালন করেছেন।

#

রেজুয়ান/পাশা/রাহাত/মোশারফ/রফিকুল/মাহমুদ/আরাফাত/রেজাউল/২০২২/১৯৫০ ঘণ্টা

তথ্যবিবরণী নম্বর : ৩৭৮৭

**দেশবিরোধীদের দেয়া গুম-খুনের ভুল তথ্যভিত্তিক বক্তব্য সঠিক নয়**

**--- তথ্য ও সম্প্রচার মন্ত্রী**

ঢাকা, ৪ আশ্বিন (১৯ সেপ্টেম্বর) :

আওয়ামী লীগের যুগ্ম সাধারণ সম্পাদক এবং তথ্য ও সম্প্রচারমন্ত্রী ড. হাছান মাহ্‌মুদ বলেছেন, যারা দেশের বিরুদ্ধে ষড়যন্ত্রে লিপ্ত, আন্তর্জাতিক সংস্থা ও গণমাধ্যমে ভুল ও অসত্য তথ্য-উপাত্ত সরবরাহের দায়ে দণ্ডিত, তাদের দেয়া তথ্যের ভিত্তিতে প্রণীত কোনো বক্তব্য বা প্রতিবেদনই সঠিক হয় না।

আজ সচিবালয়ে ‘মুজিববর্ষে সংসদের বিশেষ অধিবেশন’ গ্রন্থের মোড়ক উন্মোচনে প্রধান অতিথির বক্তৃতা শেষে সাংবাদিকদের এক প্রশ্নের জবাবে মন্ত্রী এ কথা বলেন। বিশেষ অতিথি নৌ পরিবহন প্রতিমন্ত্রী খালিদ মাহমুদ চৌধুরী, আমন্ত্রিত অতিথি জ্যেষ্ঠ সাংবাদিক মনজুরুল আহসান বুলবুল এবং গ্রন্থটির সম্পাদক সাংবাদিক রফিকুল ইসলাম সবুজ ও ঢাকা রিপোর্টার্স ইউনিটির সাবেক সাধারণ সম্পাদক সৈয়দ শুকুর আলী অনুষ্ঠানে বক্তব্য দেন।

জাতিসংঘের মানবাধিকার কমিশনে বাংলাদেশের গুম-খুন নিয়ে আলোচনার বিষয়ে প্রশ্নের জবাবে ড. হাছান বলেন, ‘কোনো বিশেষ সংগঠনের পক্ষ থেকে প্রতিবেদন পাঠানোর পর যদি কোনো রিপোর্ট তৈরি হয়, তবে সেটি হচ্ছে ‘ফর ডিমান্ড’। আমরা দেখেছি, ‘অধিকার’ এবং আরো ক’টি প্রতিষ্ঠান থেকে দেয়া তথ্য-উপাত্তের ভিত্তিতে সেখানে বিভিন্ন জন ‘কনসার্ন’ ব্যক্ত করেছেন।’

তিনি বলেন, ‘বাস্তবতাটা হলো বাংলাদেশে যারা গুম হয়েছিল বলে ক’দিন আগে একটা তালিকা প্রকাশ করা হয়েছিল, তারমধ্যে ১০ জন ফেরত এসেছে, আর ২০ জন হত্যাসহ বিভিন্ন দাগী আসামি। তারা নিশ্চয় অনেকে পালিয়ে আছেন। আবার কিছু কিছু গুম হয়েছে তখন বিএনপি ক্ষমতায় ছিল, তালিকার মধ্যে তাদের নামও আছে।’

তথ্যমন্ত্রী বলেন, ‘অধিকার নামের একটি সংগঠন হেফাজতের আন্দোলনের সময় শতশত হেফাজতকর্মীকে হত্যা করা হয়েছিল বলে অন্য দেশের ছবি দিয়ে বিভিন্ন আন্তর্জাতিক সংস্থা এবং আল জাজিরাসহ নানা গণমাধ্যমে সরবরাহ করেছিল। পরে তারা শতশত থেকে নেমে এসে বলেছিল ৬১জন। কিন্তু কারো নাম বা পরিচয় দিতে পারেনি। এসব বানোয়াট তথ্যের কারণে তাদের বিরুদ্ধে মামলা হয়েছিল, গ্রেপ্তারও হয়েছিল। সেই সংগঠনের দেয়া গুম-খুনের তথ্য-উপাত্তও ত্রুটিপূর্ণ। জাতিসংঘ কোন সূত্র থেকে তথ্য নিচ্ছে সেটিই হচ্ছে বড় বিষয়।’

হাছান মাহ্‌মুদ বলেন, ‘আমি মনে করি, বাংলাদেশে মানবাধিকারের চরম লঙ্ঘন হয়েছে বঙ্গবন্ধুকে সপরিবারে হত্যায় এবং এরপর সেই নির্মম হত্যাকাণ্ডের বিচার বন্ধে ইনডেমনিটি অধ্যাদেশ জারি ও তা আইনে রূপান্তর করে। মানবাধিকারের চরম লঙ্ঘন হয়েছে যখন জিয়াউর রহমান ক্ষমতা দখল করে ক্ষমতাকে নিষ্কণ্টক করার জন্য বিনা বিচারে হাজার হাজার সেনাবাহিনীর অফিসার এবং জওয়ানকে হত্যা করেছে, বেগম খালেদা জিয়ার সময় ২১ আগস্টের গ্রেনেড হামলা হয়েছে এবং সেটার জন্য গাঁজাখুরি তদন্ত কমিশন করে রিপোর্ট দেয়া হয়েছে যে ইসরাইলের মোসাদ এই কাজ করেছে। সেই মামলায় তারেক জিয়ার শাস্তি হয়েছে যাবজ্জীবন কারাদণ্ড, অনেকের ফাঁসি হয়েছে। ২০১৩-১৪-১৫ সালে যেভাবে পেট্রোলবোমা ছুঁড়ে মানুষ হত্যা করা হয়েছে এগুলো তো মানবাধিকারের চরম লঙ্ঘন । মানুষের অধিকারের চরম লঙ্ঘন । এগুলোও প্রতিবেদনে আসা উচিত বলে আমি মনে করি।’

চলমান পাতা - ২

--- ২ ---

এসময় বিএনপি’র সমাবেশে বাধা প্রসঙ্গে প্রশ্নের উত্তরে আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেন, ‘কোনো শান্তিপূর্ণ সমাবেশে কেউ বাধা দিক সেটি আমরা কখনো সমর্থন করি না। কিন্তু আপনারা জানেন যে বিএনপি সারাদেশে নিজেরা নিজেরা মারামারি করে। গতকাল চট্টগ্রামে তারা নিজেরা চেয়ার ছোঁড়াছুঁড়ি করে নিজেদের সমাবেশে গণ্ডগোল করেছে। ক’দিন আগে মিরপুরে আমাদের একটা মিছিলের ওপর হামলা পরিচালনা করেছে। বনানীর ঘটনা তদন্তাধিন, তদন্তে বেরিয়ে আসবে আসলে কি ঘটেছিল। শান্তিপূর্ণ কোনো সমাবেশে কেউ বাধা দিক সেটি আমরা চাই না। কিন্তু বিএনপি যদি মানুষের উপর হামলা পরিচালনা করে, পুলিশের উপর হামলা পরিচালনা করে, সেই ক্ষেত্রে পুলিশ বা জনগণ কেউই বসে থাকতে পারে না।’

মুজিববর্ষে সংসদের বিশেষ অধিবেশনের বক্তৃতাগুলো গ্রন্থাকারে প্রকাশে রফিকুল ইসলাম সবুজকে প্রেরণা দেওয়ার জন্য প্রতিমন্ত্রী খালিদ মাহমুদ চৌধুরীর প্রতি কৃতজ্ঞতা জানিয়ে সম্প্রচারমন্ত্রী হাছান বলেন, গ্রন্থটি একটি ডকুমেন্ট হিসেবে ভবিষ্যতে রেফারেন্সের কাজ করবে এবং অনেক অজানা তথ্য অনেকেই জানবে।

নৌপরিবহন প্রতিমন্ত্রী খালিদ মাহমুদ চৌধুরী বলেন, ‘আমাদের মহান নেতা বঙ্গবন্ধু শেখ মুজিবুর রহমানের জন্মশতবার্ষিকী স্মরণীয় করে রাখার জন্য জাতীয় সংসদে বিশেষ অধিবেশনে মহামান্য রাষ্ট্রপতি এবং প্রায় ৮০ জন সংসদ সদস্য বক্তব্য রেখেছেন। সেই বক্তব্যগুলোকে গ্রন্থ আকারে প্রকাশ করার যে পদক্ষেপটি নিয়েছেন দৈনিক সময়ের আলোর বিশেষ প্রতিবেদক সাংবাদিক রফিকুল ইসলাম সবুজ। আগামীতে চলার পথে আমাদের এই গ্রন্থটি বড় ধরনের সংগ্রহ হয়ে থাকবে। আমি আশা করি আগামীতে মহান সংসদে শতশত বছরে বা তারও বেশি সময় ধরে যে সমস্ত সংসদ সদস্যরা আসবেন এই বক্তব্যগুলো তাদেরকেও বঙ্গবন্ধুকে স্মরণ করতে আরো উৎসাহিত করবে।’

#

আকরাম/পাশা/মোশারফ/রফিকুল/মাহমুদ/আরাফাত/জয়নুল/২০২২/১৮০০ঘণ্টা

তথ্যবিবরণী নম্বর : ৩৭৮৫

**কোভিড-১৯ সংক্রান্ত সর্বশেষ প্রতিবেদন**

ঢাকা, ৪ আশ্বিন (১৯ সেপ্টেম্বর) :

স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর)-এর তথ্যানুযায়ী গতকাল রবিবার সকাল ৮টা থেকে আজ সোমবার সকাল ৮টা পর্যন্ত ২৪ ঘণ্টায় দেশে ৬০১ জনের শরীরে করোনা সংক্রমণ পাওয়া গেছে। নমুনা পরীক্ষার বিপরীতে রোগী শনাক্তের হার ১১ দশমিক ৬০ শতাংশ। এ সময় ৫ হাজার ১৭৯ জনের নমুনা পরীক্ষা করা হয়েছে।

গত ২৪ ঘণ্টায় কোভিড-১৯ আক্রান্ত হয়ে ১ জনের মৃত্যু হয়েছে। এ পর্যন্ত ২৯ হাজার ৩৪০ জন করোনায় মৃত্যুবরণ করেছেন। করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ১৯ লাখ ৬০ হাজার ৯৭৭ জন।

#

কবীর/পাশা/মোশারফ/মাহমুদ/আরাফাত/রেজাউল/২০২২/১৭৩০ ঘণ্টা

তথ্যবিবরণী নম্বর : ৩৭৮৪

**ময়মনসিংহের ৫ উপজেলায় মুক্তিযোদ্ধা কমপ্লেক্স উদ্বোধন**

ময়মনসিংহ, ৪ আশ্বিন (১৯ সেপ্টেম্বর) :

ময়মনসিংহের   সদর, হালুয়াঘাট, ধোবাউড়া,  ঈশ্বরগঞ্জ ও তারাকান্দা উপজেলা মুক্তিযোদ্ধা কমপ্লেক্স ভবন উদ্বোধন করেছেন মুক্তিযুদ্ধ বিষয়ক মন্ত্রী আ ক ম মোজাম্মেল হক ।

 আজ ময়মনসিংহের সদর উপজেলা হতে  এসব ভবন উদ্বোধন করেন মন্ত্রী।

এ উপলক্ষ্যে ময়মনসিংহের  সদর উপজেলায় আয়োজিত  মুক্তিযোদ্ধা সমাবেশে প্রধান অতিথির বক্তৃতায় মন্ত্রী  বর্তমান সরকারের বিভিন্ন উন্নয়ন কর্মকাণ্ড তুলে ধরেন এবং  নতুন প্রজন্মকে মুক্তিযুদ্ধের চেতনায় উদ্বুদ্ধ হয়ে বঙ্গবন্ধুর স্বপ্নের সোনার বাংলা গড়ায় আত্মনিয়োগ করতে আহ্বান জানান।

মন্ত্রী আরো বলেন, বীর মুক্তিযোদ্ধারা এখন ন্যূনতম ২০ হাজার টাকা করে ভাতা পাচ্ছেন। এছাড়া অসচ্ছল মুক্তিযোদ্ধাদের জন্য ৩০ হাজার বীর নিবাস নির্মাণ করে দেওয়া হচ্ছে। বীর মুক্তিযোদ্ধারা বিনামূল্যে হাসপাতালে চিকিৎসা সেবা পাচ্ছেন জানিয়ে মোজাম্মেল হক বলেন, জেলা, উপজেলাসহ দেশের বিশেষায়িত হাসপাতালে চিকিৎসা, ওষুধ, টেস্ট যা প্রয়োজন সবই বিনামূল্যে প্রদান করা হচ্ছে।

মন্ত্রী বলেন, স্বাধীনতাবিরোধী অপশক্তি এখনো দেশবিরোধী ষড়যন্ত্রে লিপ্ত। আমরা  শপথ নিচ্ছি- সব বীর মুক্তিযোদ্ধাকে ঐক্যবদ্ধ করে তাদের এই ষড়যন্ত্র রুখে দেবো। বীর মুক্তিযোদ্ধাদের কল্যাণে আওয়ামী লীগ সরকারই সবসময় কাজ করেছে এবং করছে জানিয়ে মন্ত্রী বলেন, অন্যরা যখন ক্ষমতায় ছিল শুধু লুটপাট করেছে। তিনি  বলেন, ‘বিএনপি সরকারের আমলে বিশ্ব দরবারে দেশ ৪ বার দুর্নীতিতে চ্যাম্পিয়ন হয়েছিল, এনেছিল চুরির স্বীকৃতি; আর বঙ্গবন্ধুকন্যা প্রধানমন্ত্রী শেখ হাসিনা আন্তর্জাতিক উন্নয়ন পদক লাভ করেছেন ২৬টি। ’ তিনি বলেন, ‘বিএনপি দেশকে একটি ব্যর্থ রাষ্ট্র হিসেবে পরিণত করেছিল, রেখে যেতে পারেনি কোনো উন্নয়নের স্বাক্ষর। তাদের দেশের প্রতি কোনো ভালোবাসা ও দায়বদ্ধতা ছিল না। তাই তারা এতিমের টাকাও লুটপাট করেছে।

ময়মনসিংহ জেলা প্রশাসক মোহাম্মদ  এনামুল হকের সভাপতিত্বে অনুষ্ঠানে সংসদ সদস্য ফকরুল ইমাম ও কাজিম উদ্দিন আহমেদ ধনু, ময়মনসিংহের পুলিশ সুপার মাছুম আহাম্মদ ভূঞা, জেলা আওয়ামী লীগের সভাপতি এডভোকেট জহিরুল হক খোকাসহ ময়মনসিংহ  সদর উপজেলার  বীর মুক্তিযোদ্ধা নেতৃবৃন্দ সরাসরি  উপস্থিত  ছিলেন। এছাড়া হালুয়াঘাট, ধোবাউড়া,  ঈশ্বরগঞ্জ ও তারাকান্দা উপজেলার বীর মুক্তিযোদ্ধারা ভার্চুয়ালি সংযুক্ত ছিলেন।

#

মারুফ/পাশা/মোশারফ/মাহমুদ/আরাফাত/লিখন/২০২২/ ১৭২২ ঘণ্টা

তথ্যবিবরণী নম্বর : ৩৭৮৩

**জাতির পিতার স্বপ্ন ছিল বিজ্ঞানমনস্ক জাতি গঠন**

**--- আইসিটি প্রতিমন্ত্রী**

দিনাজপুর, ৪ আশ্বিন (১৯ সেপ্টেম্বর) :

তথ্য ও যোগাযোগ প্রযুক্তি প্রতিমন্ত্রী জুনাইদ আহ্মেদ পলক বলেছেন, জাতির পিতা বঙ্গবন্ধু শেখ মুজিবুর রহমানের স্বপ্ন ছিল বিজ্ঞানমনস্ক জাতি গঠন। তাঁর স্বপ্ন বাস্তবায়নে নিরলসভাবে কাজ করে যাচ্ছেন তারই সুযোগ্য কন্যা প্রধানমন্ত্রী শেখ হাসিনা। এরই অংশ হিসেবে প্রধানমন্ত্রী দেশে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়সহ অন্যান্য বিজ্ঞান ও প্রযুক্তি বিশ্ববিদ্যালয় প্রতিষ্ঠা করেছেন।

আজ সিআরআই’-এর অঙ্গ সংগঠন ‘ইয়াং বাংলা’র আয়োজনে হাবিপ্রবি’ মিলনায়তনে আয়োজিত ‘লেটস টক’ শীর্ষক মতবিনিময় সভায় প্রধান অতিথির বক্তৃতায় প্রতিমন্ত্রী এসব কথা বলেন।

প্রতিমন্ত্রী বলেন, ‘খুবই অল্প সময়ের মধ্যে হাবিপ্রবিকে ক্যাশলেস ও পেপারলেস তথা স্মার্ট ক্যাম্পাসে রূপান্তরিত করা হবে। এ ব্যাপারে বিশ্ববিদ্যালয় কর্তৃপক্ষ খুব শিগগিরই কাজ শুরু করবে।’

প্রতিমন্ত্রী আরো বলেন, ‘ক্যাশলেস ইকোনমি’র সুফল পেতে এবং প্রান্তিক পর্যায়ে তা পৌঁছে দিতে সরকার নানা পদক্ষেপ নিয়েছে । এ ধারাবাহিকতায় হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়কে প্রথম ক্যাশলেস বিশ্ববিদ্যালয় হিসেবে প্রতিষ্ঠার কাজ চলছে। শিক্ষার্থীরা সেমিস্টার ফিসহ বিশ্ববিদ্যালয়ের বিভিন্ন খরচ মোবাইল ফাইন্যান্সিয়াল সার্ভিস বা এ জাতীয় ক্যাশলেস টুলের মাধ্যমে দিতে পারবেন।’

এ সময় প্রতিমন্ত্রী হাবিপ্রবি উপাচার্যকে বিষয়টি বাস্তবায়নে শিক্ষক-শিক্ষার্থীদের সঙ্গে আলোচনা করে কার্যক্রম শুরু করার অনুরোধ জানান। তিনি বলেন, প্রয়োজনে তথ্য ও যোগাযোগ প্রযুক্তি মন্ত্রণালয় থেকে প্রযুক্তিগত ও আর্থিক সহায়তা দেওয়া হবে।

মতবিনিময় সভায় বিশেষ অতিথি হিসেবে উপস্থিত ছিলেন সংসদ সদস্য কাজী নাবিল আহমেদ ও নাহিম রাজ্জাক। হাবিপ্রবির ভাইস চ্যান্সেলর প্রফেসর ড. এম কামরুজ্জামানের সভাপতিত্বে অনুষ্ঠানে বক্তব্য রাখেন ‘আমার দেশ আমার গ্রাম’ এর সহ-প্রতিষ্ঠাতা সাদেকা হাসান সেজুতি ও বাংলাদেশ ফ্রিল্যান্সার ডেভেলপমেন্ট সোসাইটির চেয়ারম্যান তানজিবা রহমান।

অনুষ্ঠানে বক্তারা ক্যাশলেস ইকোনমি এবং সমসাময়িক বিষয় নিয়ে আলোচনা করেন। পাশাপাশি শিক্ষার্থীদের বিভিন্ন প্রশ্নের উত্তর দেন আইসিটি প্রতিমন্ত্রী। উল্লেখ্য, লেটস টক প্রোগ্রামটি প্রথম হাবিপ্রবিতে অনুষ্ঠিত হল।

#

শহিদুল/পাশা/মোশারফ/রফিকুল/মাহমুদ/আরাফাত/জয়নুল/২০২২/১৭৫৫ঘণ্টা

তথ্যবিবরণী নম্বর : ৩৭৮২

**সরকার ওজোন স্তর সুরক্ষায় অঙ্গীকারবদ্ধ হয়ে কাজ করছে**

**--- পরিবেশমন্ত্রী**

ঢাকা, ৪ আশ্বিন (১৯ সেপ্টেম্বর) :

পরিবেশ, বন ও জলবায়ু পরিবর্তন মন্ত্রী মোঃ শাহাব উদ্দিন বলেছেন, সূর্যের ক্ষতিকর অতিবেগুনী রশ্মির প্রভাব থেকে মানুষকে সুরক্ষা প্রদানকারী ওজোন স্তর রক্ষায় সরকার অঙ্গীকারবদ্ধ হয়ে কাজ করছে। ওজোন স্তর সুরক্ষায় গৃহীত মন্ট্রিল প্রটোকলের আওতায় গৃহীত সকল কর্মসূচি ও প্রকল্প সরকার বিশেষ গুরুত্ব সহকারে যথাসময়ে অনুমোদন ও বাস্তবায়ন করে চলছে। বাংলাদেশে এইচসিএফসি-এর ব্যবহার রোধের দিকনির্দেশনা সংবলিত ন্যাশনাল কুলিং প্ল্যান প্রণয়ন করা হচ্ছে। বাংলাদেশ অতিশীঘ্রই কিগালি সংশোধনী বাস্তবায়ন পরিকল্পনা প্রণয়নের কাজ শুরু করবে।

আজ ‘পঁয়ত্রিশে মন্ট্রিল প্রটোকল- জীবন রক্ষায় অঙ্গীকার অবিচল’ প্রতিপাদ্যে বিশ্ব ওজোন দিবস ২০২২ উপলক্ষ্যে পরিবেশ অধিদপ্তরে আয়োজিত আলোচনা সভায় প্রধান অতিথির বক্তব্যে পরিবেশমন্ত্রী এসব কথা বলেন।

মন্ত্রী বলেন, বর্তমানে মন্ট্রিল প্রটোকলের আওতায় এয়ারকন্ডিশনার, অগ্নি নির্বাপণ ও থার্মাল ফোম সেক্টরে ব্যবহৃত হাইড্রোক্লোরোফ্লোরোকার্বন (এইচসিএফসি) ফেজ আউট করার কাজ চলছে। এলক্ষ্যে আমরা এইচসিএফসি ফেজ আউট ম্যানেজমেন্ট প্ল্যান ২ বাস্তবায়ন করছি। এর বিকল্প প্রযুক্তি একই সঙ্গে ওজোন স্তর এবং জলবায়ুবান্ধব হবে। এটা বাস্তবায়নের মাধ্যমে বাংলাদেশ ২০২৫ সালের মধ্যে ৬৭ দশমিক ৫০ শতাংশ এইচসিএফসি-এর ব্যবহার কমিয়ে আনতে সক্ষম হবে। এর ফলে বাংলাদেশ এয়ারকুলার উৎপাদনের ক্ষেত্রে নতুন যুগে প্রবেশ করবে। উৎপাদিত পণ্য বিদেশে রপ্তানির দ্বার উন্মুক্ত হবে। বিষয়টি মাথায় রেখে সরকার রেফ্রিজারেশন ও এয়ারকন্ডিশনিং পণ্য উৎপাদকদের জন্য ট্যাক্স ও ভ্যাট প্রদানের ক্ষেত্রে বিশেষ সুযোগ প্রদান করছে। মন্ত্রী এসময় রূপান্তরিত এসিগুলো যাতে বিদ্যুৎ সাশ্রয়ী হয় তার প্রতি বিশেষ নজর দিতে উৎপাদকদের আহ্বান জানিয়ে বলেন, এতে দেশীয় চাহিদা পূরণের পাশাপাশি রপ্তানির সুযোগ বৃদ্ধি পাবে।

পরিবেশ অধিদপ্তরের মহাপরিচালক ড. আবদুল হামিদের সভাপতিত্বে অনুষ্ঠিত আলোচনা সভায় বিশেষ অতিথি হিসেবে বক্তব্য রাখেন পরিবেশ, বন ও জলবায়ু পরিবর্তন মন্ত্রণালয়ের উপমন্ত্রী হাবিবুন নাহার, সচিব ড. ফারহিনা আহমেদ, অতিরিক্ত সচিব মোঃ মনিরুজ্জামান, ইউএনডিপির আবাসিক প্রতিনিধি স্টেফান লিলার ও ওডিএস প্রকল্পের প্রকল্প পরিচালক মোঃ জিয়াউল হক। এছাড়াও অনুষ্ঠানে প্যানেলিস্ট, বিশেষজ্ঞবর্গ, সরকারি ও বেসরকারি সংস্থার প্রতিনিধিবর্গ বক্তব্য রাখেন।

অনুষ্ঠানে অতিথিরা এশিয়া প্যাসিফিক রিজিওনাল ওজোনটুক্লাইমেট আর্ট কনটেস্ট বিজয়ীদের মধ্যে পুরস্কার বিতরণ করেন।

#

দীপংকর/পাশা/রাহাত/মোশারফ/মাহমুদ/আরাফাত/রেজাউল/২০২২/১৭০০ ঘণ্টা

তথ্যবিবরণী নম্বর : ৩৭৮১

**প্রধানমন্ত্রী শেখ হাসিনার গতিশীল নেতৃত্বে বাংলাদেশ পার করছে অভাবনীয় এক স্বর্ণালি অধ্যায়**

**--- আবুল হাসানাত আবদুল্লাহ্**

বরিশাল, ৪ আশ্বিন (১৯ সেপ্টেম্বর) :

পার্বত্য চট্টগ্রাম শান্তিচুক্তি বাস্তবায়ন ও পরিবীক্ষণ কমিটির আহ্বায়ক (মন্ত্রী পদমর্যাদা) আবুল হাসানাত আবদুল্লাহ্ বলেছেন, প্রধানমন্ত্রী শেখ হাসিনার গতিশীল নেতৃত্বে বাংলাদেশ পার করছে অভাবনীয় এক স্বর্ণালি অধ্যায়। বাংলাদেশ পরিণত হয়েছে শান্তি, প্রগতি আর সম্প্রীতির এক মিলন মেলায়। একের পর এক রচিত হচ্ছে উন্নয়নের সাফল্যগাঁথা।

আবুল হাসানাত আবদুল্লাহ্ আজ বরিশাল জেলার আগৈলঝাড়ার সেরালে স্থানীয় জনপ্রতিনিধি ও গণ্যমান্য ব্যক্তিবর্গের সাথে মতবিনিময়কালে এসব কথা বলেন।

আবুল হাসানাত আবদুল্লাহ্ বলেন, প্রধানমন্ত্রী শেখ হাসিনা কর্তৃক ২০১৮ সালে নির্বাচনি ইশতেহারে দেশের প্রতিটি গ্রামে আধুনিক নগর সুবিধা সম্প্রসারণের ঘোষণা দিয়েছিলেন। এ ঘোষণা অনুযায়ী ‘আমার গ্রাম আমার শহর’ কর্মসূচি বাস্তবায়ন করা হচ্ছে। আমার গ্রাম-আমার শহর কর্মসূচির মাধ্যমে প্রতিটি গ্রামে শহরের সুবিধাসহ ঘরে ঘরে বিদ্যুৎ পৌঁছে দেয়া হবে। তথ্যপ্রযুক্তির মাধ্যমে নতুন প্রজন্মকে উন্নত পরিবেশে লেখাপড়ার সুযোগ সৃষ্টি করা হবে। এ কর্মসূচি বাস্তবায়িত হলে প্রতিটি গ্রামে সুপেয় পানি সরবরাহ ও উন্নতমানের পয়ঃনিষ্কাশন ব্যবস্থা নিশ্চিত হবে। এ কর্মসূচির মাধ্যমে সুস্থ ধারার বিনোদন ও খেলাধুলার জন্য আধুনিক অবকাঠামো গড়ে তোলা হবে।

আবুল হাসানাত আবদুল্লাহ্ বলেন, বরিশাল জেলার অসংখ্য কৃতিসন্তান দেশ-বিদেশে ক্রীড়া, শিক্ষা, বিজ্ঞান, সাহিত্য ও সংস্কৃতি অঙ্গনে গৌরবোজ্জ¦ল ভূমিকা রেখে আসছেন। তিনি বরিশালবাসীকে ঐক্যবদ্ধভাবে প্রধানমন্ত্রী শেখ হাসিনার সরকারের চলমান উন্নয়ন, অগ্রগতি ও প্রগতির ধারাকে এগিয়ে নেয়ার আহ্বান জানান।

#

আহসান/পাশা/মোশারফ/রফিকুল/মাহমুদ/আরাফাত/জয়নুল/২০২২/১৭০০ঘণ্টা